open-index/open-wikipedia-markdown huggingface dataset:
ক্রাঞ্চিরোল

**ক্রাঞ্চিরোল** (ইংরেজি: **Crunchyroll**) একটি আমেরিকান সাবস্ক্রিপশন-ভিত্তিক ভিডিও অন-ডিমান্ড ওভার-দ্য-টপ স্ট্রিমিং পরিষেবা, যা সনি গ্রুপ কর্পোরেশন-এর মালিকানাধীন। এই পরিষেবাটি মূলত পূর্ব এশীয় মিডিয়া, বিশেষ করে জাপানি এনিমে চলচ্চিত্র ও টেলিভিশন সিরিজ বিতরণ করে। ক্রাঞ্চিরোলের প্রধান কার্যালয় যুক্তরাষ্ট্রের সান ফ্রান্সিসকো, ক্যালিফোর্নিয়ায় অবস্থিত, এবং এর একটি জাপানি শাখা টোকিওর শিবুয়ায় রয়েছে।

২০০৬ সালের মাঝামাঝি ক্যালিফোর্নিয়া বিশ্ববিদ্যালয়, বার্কলি-এর একদল স্নাতক দ্বারা প্রতিষ্ঠিত ক্রাঞ্চিরোলের বিশ্বব্যাপী ১২ কোটি নিবন্ধিত ব্যবহারকারী রয়েছে।  পূর্বে এটি ওটার মিডিয়ার একটি সহায়ক প্রতিষ্ঠান ছিল, যা নিজেই এটিঅ্যান্ডটি-এর ওয়ার্নারমিডিয়ার অধীনস্থ ছিল। ২০১৬ থেকে ২০১৮ সালের মধ্যে, ক্রাঞ্চিরোল ফানিমেশনের সঙ্গে অংশীদারিত্ব করেছিল, যা সনি ২০১৭ সালে অধিগ্রহণ করে। পরবর্তীতে, ২০২১ সালে সনি এটিঅ্যান্ডটি থেকে ক্রাঞ্চিরোল কিনে নেয় এবং ২০২২ সালে এটি ফানিমেশন ব্র্যান্ডের সঙ্গে একীভূত হয়।

ক্রাঞ্চিরোল জাপানি অ্যানিমেশন অ্যাসোসিয়েশন (AJA)-এর সদস্য।  ২০১৩ সালের জুন থেকে "'''ক্রাঞ্চিরোল-হিমে'''" (সংক্ষেপে "**হিমে**") ক্রাঞ্চিরোলের অফিসিয়াল মাসকট হিসেবে রয়েছে । 

ক্রাঞ্চারোল ১,০০০ টিরও বেশি অ্যানিমে শো, ১৮ টিরও বেশি ভাষায় ২০০ টিরও বেশি পূর্ব এশীয় নাটক অফার করে এবং পূর্বে ক্রাঞ্চারোল মাঙ্গা নামে প্রায় ৮০টি মাঙ্গা শিরোনাম অফার করত, যদিও লাইসেন্সিং বিধিনিষেধের কারণে উপলব্ধ অনুষ্ঠানের সংখ্যা প্রতিটি দেশ অনুসারে পরিবর্তিত হয়। ২০১৭ সালের ফেব্রুয়ারিতে ক্রাঞ্চিরোল দশ লক্ষ পেইড সাবস্ক্রাইবার অতিক্রম করেছে, এবং এর ১৫ মিলিয়নের বেশি পেইড সাবস্ক্রাইবার রয়েছে ।

## তথ্যসূত্র

বিষয়শ্রেণী:এক্সবক্স ওয়ান সফটওয়্যার
বিষয়শ্রেণী:ইউনিভার্সাল উইন্ডোজ প্ল্যাটফর্ম অ্যাপস
বিষয়শ্রেণী:সাবস্ক্রিপশন চাহিদা ভিডিও সেবা
বিষয়শ্রেণী:প্লেস্টেশন ৪ সফটওয়্যার
বিষয়শ্রেণী:আইওএস সফটওয়্যার
বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
বিষয়শ্রেণী:২০২১-এর অধিগ্রহণ ও একত্রীকরণ
বিষয়শ্রেণী:২০১৮-এর অধিগ্রহণ ও একত্রীকরণ
বিষয়শ্রেণী:২০০৬-এ ক্যালিফোর্নিয়ায় প্রতিষ্ঠিত
ইউজেনি বেকমানস

**ইউজেনি বেকমানস** (এছাড়াও **ইউজেনি-জিন বেকমানস**) ছিলেন একজন ট্রেড ইউনিয়ন নেতা এবং নারীর অধিকার কর্মী। ১৯১৩ সালে, তিনি ফরাসি প্রজাতন্ত্রের *কনসিল সুপরিয়ার দে ল'এনসেিগমেন্ট টেকনিক* (উচ্চতর কারিগরি শিক্ষা পরিষদ) এর সদস্য হিসেবে নিযুক্ত হন। তিনি ইন্টার-অ্যালাইড নারী সম্মেলন এর অন্যতম প্রতিনিধি ছিলেন এবং এটি ১৯১৯ সালের প্যারিস শান্তি সম্মেলন এর সমান্তরাল একটি কংগ্রেস ছিল। তিনি ১৮ মার্চ শ্রম কমিশনে উপস্থাপনার সময় অংশগ্রহণ করেন, যেখানে নারী শ্রমিকদের কাজের পরিবেশ নিয়ে আলোচনা করা হয়।

তিনি ১৯২১ সালে প্রতিষ্ঠিত *ফেডারেশন দেস সিনডিকেটস প্রোফেশনেলস দু ভোতেমেন্ট* (পেশাদার পোশাক ট্রেড ইউনিয়ন ফেডারেশন)- র প্রথম সভাপতি হিসেবে ১৯৩৭ সাল পর্যন্ত দায়িত্ব পালন করেন। ১৯২১ সালে, তিনি *সিনডিকেট দে এল'আবাইয়ে* (অ্যাবের ইউনিয়ন) এর প্রতিনিধি হিসেবে দ্বিতীয় সিএফটিসি কংগ্রেসে অংশ নেন। ১৯২১ সালে, তিনি ফ্রান্সের সাধারণ শ্রমিক সংজ্ঞা এর কনফেডারেল ব্যুরোর সদস্য হিসেবে নির্বাচিত হন এবং ১৯২৫ সালে পুনরায় নির্বাচিত হন। এছাড়াও, ১৯২২ থেকে ১৯২৪ সাল পর্যন্ত তিনি তাদের জাতীয় পরিষদের সদস্য ছিলেন।

১৯২৩ সালে, তিনি মারিয়া বার্ডোটের সাথে মিলে নারী পোশাক শ্রমিকদের জন্য প্রথম সম্মিলিত শ্রম চুক্তি সফলভাবে আলোচনা করেন। এটি মজুরি উন্নতির পাশাপাশি ইউনিয়নের সদস্যসংখ্যা বৃদ্ধির ভিত্তি স্থাপন করে। দুই বিশ্বযুদ্ধের মধ্যবর্তী সময়ে, সিএফটিসি এর একজন প্রভাবশালী সদস্য হিসেবে তিনি ফ্রান্সে খ্রিস্টীয় নারীবাদী আন্দোলনের অন্যতম বিশিষ্ট প্রতিনিধি ছিলেন।

১৯৩২ সালে, তার ট্রেড ইউনিয়ন কর্মকাণ্ডের জন্য তাকে শ্রম মন্ত্রণালয়ের স্বর্ণপদক প্রদান করা হয়। ১৯৩৭ সালে, তিনি পবিত্র আসন থেকে প্রো এসলেশিয়া এট পোনটিফিস সম্মাননা লাভ করেন।

## উৎস
### উদ্ধৃতি

### গ্রন্থপঞ্জি

*
*
*
*
*
*

বিষয়শ্রেণী:জন্মবছর অনুপস্থিত
বিষয়শ্রেণী:মৃত্যুবছর অনুপস্থিত
বিষয়শ্রেণী:প্যারিসের ট্রেড ইউনিয়নিস্ট
বিষয়শ্রেণী:ফরাসি নারীবাদী
বিষয়শ্রেণী:ফরাসি নারী ট্রেড ইউনিয়নিস্ট
অরুণা নারায়ণ

**অরুণা নারায়ণ কাল্লে** একজন ভারতীয় সঙ্গীতশিল্পী যিনি *[[সারেঙ্গি]]* বাজান। তিনি আন্তর্জাতিকভাবে সফল *সারেঙ্গি* বাদক রাম নারায়ণের কন্যা এবং পেশাদার *সারেঙ্গি* বাদক হিসেবে প্রথম ভারতীয় মহিলা বলে বিবেচিত।

## প্রাথমিক জীবন এবং কর্মজীবন
অরুণা সবসময় তাঁর বাবাকে সারেঙ্গি বাজাতে দেখতেন এবং মাঝে মাঝে তিনি তাঁর জন্য তানপুরা বাজাতেন। অরুণা ১৯৭৩ সালে মাত্র ১৮ বছর বয়সে নিজেই সারেঙ্গি বাজানো শেখার সিদ্ধান্ত নেন। তাঁর বাবা নাসিক থেকে তাঁর জন্য একটি সারেঙ্গি কিনেছিলেন, যেটি আগে একজন ভ্রমণকারী সাধুর ছিল। ২০১৯ সাল থেকে তিনি এখনও এই সারেঙ্গি বাজাচ্ছেন।

প্রশিক্ষণের তিন বছরের মধ্যেই, তিনি জাতীয় পরিবেশনা কেন্দ্রে তাঁর প্রথম বাদ্য-পরিবেশনা করেন। এরপর তিনি তাঁর বাবার সাথে এনসিপিএ-তে মাস্টারক্লাসে গিয়েছিলেন, যেখানে সুরবাহার বাদক অন্নপূর্ণা দেবী এবং তবলা বাদক আহমেদ জান থিরাকওয়া ছিলেন।

পুনেতে তাঁর বিয়ের পরও তিনি বাবার কাছ থেকে সারেঙ্গি বাদন শেখা অব্যাহত রেখেছিলেন। তিনি প্রায়শই পুনে এবং মুম্বাইয়ের মধ্যে যাতায়াত করতেন। তাঁর বাবার মতো, তিনিও একক বাদ্যযন্ত্র হিসেবে সারেঙ্গিকে জনপ্রিয় করার জন্য কাজ করেছেন। তিনি অন্যান্য ঘরাণার সঙ্গীতের সাথেও সারেঙ্গি বাদন করেছেন। কানাডার তাফেলমুসিক বারোক অর্কেস্ট্রার সাথে কাজ করার সময় তিনি আন্তোনিও ভিভাল্ডির *ফোর সিজনস*-এ বেহালার স্থানে একক সারেঙ্গি বাদন করেছিলেন এবং পরে সান ফ্রান্সিসকোর ক্রোনোস কোয়ার্টেটের জন্য সঙ্গীত রচনা করেছিলেন। তবে, তিনি ফিউশন সঙ্গীত এড়িয়ে চলেন।

*মনসুন ওয়েডিং* (২০০১) এবং *[[লাইফ অব পাই (চলচ্চিত্র)|লাইফ অফ পাই]]* (২০১২)-এর মতো চলচ্চিত্রের পটভূমি সুর রচনায় অরুণা সহায়তা করেছেন এবং সাধারণত এই ধরনের প্রকল্পের জন্য সুরকার মাইকেল ডায়ানার সাথে কাজ করেন।

## চলচ্চিত্রের সঙ্গীতে

## ব্যক্তিগত জীবন
অরুণা নারায়ণ হলেন সারেঙ্গী বাদক রাম নারায়ণের কন্যা এবং সরোদ বাদক ব্রিজ নারায়ণের বোন। তিনি মুম্বাইতে জন্মগ্রহণ করেন ও বড় হয়ে ওঠেন। বিয়ের পর তিনি পুনেতে চলে আসেন। ২০১৯ সাল থেকে, তিনি কানাডার টরন্টোতে থাকেন।

## তথ্যসূত্র

* 
* 
* অলমিউজিকে অরুণা নারায়ণ

বিষয়শ্রেণী:২১শ শতাব্দীর ভারতীয় নারী সঙ্গীতজ্ঞ
বিষয়শ্রেণী:ভারতীয় নারী ধ্রুপদী সংগীতশিল্পী
বিষয়শ্রেণী:হিন্দুস্তানি বাদ্যযন্ত্রী
বিষয়শ্রেণী:২০শ শতাব্দীর ভারতীয় সঙ্গীতজ্ঞ
বিষয়শ্রেণী:সারেঙ্গি বাদক
বিষয়শ্রেণী:মুম্বইয়ের সঙ্গীতজ্ঞ
বিষয়শ্রেণী:জীবিত ব্যক্তি
বিষয়শ্রেণী:১৯৫০-এর দশকে জন্ম
বিষয়শ্রেণী:অপর্যালোচিত অনুবাদসহ পাতা
পানাইয়োতো বার্টজিকিস

**পানাইয়োতা বার্টজিকিস** একজন লেখক, জন বক্তা এবং নারী অধিকার কর্মী।

## জীবন ও কর্ম
পানাইয়োতা বার্টজিকিস যুক্তরাষ্ট্র কোস্ট গার্ড-এর একজন অভিজ্ঞ সদস্য। এর সক্রিয় দায়িত্বে থাকা অবস্থাতেই, ২০০৬ সালের আগস্ট মাসে তিনি সামরিক ধর্ষণ সংকট কেন্দ্র প্রতিষ্ঠা করেন। এই কেন্দ্র সামরিক যৌন নির্যাতনের শিকারদের জন্য চিকিৎসা সহায়তা, সহায়তা গোষ্ঠী, আইনি পরিষেবা, মামলা ব্যবস্থাপনা, সম্প্রদায় শিক্ষা ও পেশাদার প্রশিক্ষণ প্রদান করে এবং লিঙ্গভিত্তিক সহিংসতার বিরুদ্ধে লড়াই করে।

বার্টজিকিস দাবি করেন যে তিনি ভারমন্টের বার্লিংটনে যুক্তরাষ্ট্র কোস্ট গার্ডে কর্মরত অবস্থায় একজন সহকর্মীর দ্বারা যৌন নির্যাতনের শিকার হন এবং কর্তৃপক্ষের কাছ থেকে যথাযথ সমর্থন বা তদন্তের কোন উদ্যোগ পাননি। কোস্ট গার্ড পরিষেবায় "অভ্যস্ত হতে ব্যর্থ" হওয়ার কারণে বরখাস্ত হওয়ার পর, তিনি ২০১০ সালের মে মাসে ম্যাসাচুসেটস মহিলা স্থিতি কমিশন কর্তৃক "ম্যাসাচুসেটসের অপরিচিত নায়িকা" পুরস্কারে ভূষিত হন।

বার্টজিকিস তার ব্লগ *"mydutytospeak.com"* পরিচালনা করেন। তিনি পিটার ফোগেল গোল্ড লিডারশিপ অ্যাওয়ার্ড (দুইবার) এবং পিটার ফোগেল সিলভার লিডারশিপ অ্যাওয়ার্ড লাভ করেছেন।

## আরও দেখুন
* UniteWomen.org

## তথ্যসূত্র

## বহিঃসংযোগ
* সামরিক ধর্ষণ সংকট কেন্দ্র - নির্বাহী পরিচালক - পানাইয়োতা বার্টজিকিস।

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন লেখিকা
বিষয়শ্রেণী:মার্কিন যুক্তরাষ্ট্রের সামরিক বাহিনীতে যৌন নিপীড়ন
বিষয়শ্রেণী:মহিলা যুক্তরাষ্ট্র কোস্ট গার্ড কর্মী
বিষয়শ্রেণী:১৯৮১-এ জন্ম
বিষয়শ্রেণী:মার্কিন অ-কল্পকাহিনী লেখিকা
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
টরন্টো জামে মসজিদ

**জামে মসজিদ** (    ) হল কানাডার অন্টারিওর টরন্টোর হাই পার্কের ঠিক পূর্বে অবস্থিত একটি মসজিদ। এটি শহরের প্রাচীনতম কানাডিয়ান ইসলামী কেন্দ্র। মসজিদটিকে  "টরন্টোর সকল মসজিদের জননী" বলা হয়। 

মসজিদটির মূল ভবনটি ১৯৩০ সালে প্রেসবিটারিয়ান চার্চ হিসেবে নির্মিত হয়।  পরে ১৯৬৯ সালে টরন্টোতে বসনিয়ান এবং আলবেনিয়ান মুসলিম সম্প্রদায় এই ভবনটি ক্রয় করে। এটিকে শহরের প্রথম ইসলামী উপাসনালয়ে রূপান্তরিত করে।

## ইতিহাস
জামি মসজিদের জামাত ১৯৬১ সালে প্রতিষ্ঠিত হয়েছিল।  প্রথমে ডানডাস ওয়েস্ট এবং কিলের কাছে একটি চামড়ার দোকানে মিলিত হতো। বর্তমানে মসজিদটির  কাঠামো  মূলত ১৯৩০ সালে জন ফ্রান্সিস ব্রাউন অ্যান্ড সন হাই পার্ক প্রেসবিটেরিয়ান চার্চ হিসেবে তৈরি করা হয়েছিল। ১৯৬৯ সালে, মুসলিম সোসাইটি অফ টরন্টো সৌদি আরবের বাদশাহ ফয়সালের কাছ থেকে তহবিল সংগ্রহ করে। যাতে পূর্ব-বিদ্যমান জামাতের জন্য এবং টরন্টোর প্রথম স্থায়ী মসজিদ হিসেবে গির্জা ভবনটি ক্রয় করা যায়। 

যদিও জামি মূলত তাবলীগ জামাতের বিপুল সংখ্যক অনুসারী ছিলেন। কিন্তু গুজরাটি মুসলিমদের বড় ধরনের অভিবাসনের পর তাদের সংখ্যা কমে যায়। এর ফলে পূর্ব টরন্টোতে একটি হল ভাড়া নেওয়া হয়। পরে ১৯৮১ সালে একটি ভবন ক্রয় করে মদিনা মসজিদে রূপান্তরিত করা হয়।  এটি পরে তাবলিগি জামাতের আধ্যাত্মিক কেন্দ্র হয়ে ওঠে। এরপর জামি মসজিদ মুসলিম স্টুডেন্টস অ্যাসোসিয়েশনের নেতৃত্বের দিকে ঝুঁকে পড়ে। 

## বিতর্ক
২০০৪ সালে বি’নাই ব্রিথ উদ্বেগ প্রকাশ করে। তখন ইব্রাহিম হুসেইন মালাবারি জামির ইমাম ছিলেন বা আগে ছিলেন বলে মনে করা হয়। তিনি আব্দুল-রহমান আল-সুদাইসকে ইসলামিক সোসাইটি অফ নর্থ আমেরিকার একটি সম্মেলনে আমন্ত্রণ জানান। আল-সুদাইস এর আগে ইহুদিদের সম্পর্কে বলেছিলেন "মানব জাতির আবর্জনা, পৃথিবীর ইঁদুর, নবীদের হত্যাকারী এবং বানর ও শূকরের নাতি"। এই মন্তব্যটির ইহুদিরা থেকে তীব্র নিন্দা করে।। 

২০১৭ সালে, জামি মসজিদের তহবিল সংগ্রহের কার্যক্রমে দেখা যায় যে এই অর্থ পরোক্ষভাবে জামায়াত-ই-ইসলামী এবং এর সশস্ত্র শাখা হিজবুল মুজাহিদিনের জন্য ব্যবহৃত হচ্ছিল। তারা কানাডার নিষিদ্ধ সংগঠনের তালিকায় রয়েছে। ফলস্বরূপ, তহবিল সংগ্রহের আয়োজক গ্রুপ আইএসএনএ ইসলামিক সার্ভিসেস অফ কানাডাকে ৫০০,০০০ কানাডিয়ান ডলার জরিমানা দিতে নির্দেশ দেওয়া হয়। কানাডিয়ান রাজস্ব সংস্থার মতে: "সমিতির সম্পদ সম্ভবত, প্রত্যক্ষ বা পরোক্ষভাবে জামায়াতে ইসলামী এবং/অথবা এর সশস্ত্র শাখা হিজবুল মুজাহিদিনের রাজনৈতিক প্রচেষ্টার সমর্থনে ব্যবহৃত হতে পারে।" 

## তথ্যসূত্র

বিষয়শ্রেণী:গির্জা থেকে রূপান্তরিত মসজিদ
বিষয়শ্রেণী:১৯৬৯-এ সম্পন্ন মসজিদ
বিষয়শ্রেণী:প্রধান মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:আরবি ভাষার লেখা থাকা নিবন্ধ
সোফি নেলিস

**মারি-সোফি নেলিস** (জন্ম: ২৭ মার্চ, ২০০০) একজন কানাডীয় অভিনেত্রী। তিনি *মঁসিয়ে লাজার* (২০১১) চলচ্চিত্রে তার জেনি অ্যাওয়ার্ড-জয়ী অভিনয়ের জন্য পরিচিত। এছাড়াও তিনি বেস্টসেলিং উপন্যাস *দ্য বুক থিফ*-এর চলচ্চিত্র অভিযোজনে লাইজেল মেমিঙ্গা এবং *দ্য কিড ডিটেকটিভ* (২০২০)-এ ক্যারোলিন চরিত্রে অভিনয় করেছেন। বর্তমানে তিনি শোটাইমের সিরিজ *ইয়েলোজ্যাকেটস* (২০২১–বর্তমান)-এ তরুণী শনার চরিত্রে অভিনয় করছেন।

## প্রারম্ভিক জীবন
মারি-সোফি নেলিস ২০০০ সালের ২৭ মার্চ কানাডার অন্টারিওর উইন্ডসরে জন্মগ্রহণ করেন। তিনি ফরাসি বংশোদ্ভূত। তার মা পলিন বেলহুমার ২০১৩ সালে স্কুল-শিক্ষিকার চাকরি ছেড়ে সোফি ও তার ছোট বোন ইসাবেলের (যিনিও একজন অভিনেত্রী) ট্যালেন্ট ম্যানেজার হিসেবে কাজ শুরু করেন। নেলিস ফরাসি ও ইংরেজি ভাষায় সাবলীলভাবে কথা বলতে পারেন। তার চার বছর বয়সে পরিবারটি মন্ট্রিয়লে চলে যায়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২০০০-এ জন্ম
বিষয়শ্রেণী:২১শ শতাব্দীর কানাডীয় অভিনেত্রী
বিষয়শ্রেণী:কানাডীয় শিশু অভিনেত্রী
বিষয়শ্রেণী:কানাডীয় চলচ্চিত্র অভিনেত্রী
বিষয়শ্রেণী:কানাডীয় টেলিভিশন অভিনেত্রী
বিষয়শ্রেণী:ফরাসি বংশোদ্ভূত কানাডীয় ব্যক্তি
বিষয়শ্রেণী:মন্ট্রিয়লের অভিনেত্রী
মিত্রা বীর

**মিত্রা বীর** (অজানা – ১৯৭৮) একজন ভারতীয় স্বাধীনতা সংগ্রামী এবং শিক্ষাবিদ ছিলেন। তিনি পর্তুগিজ শাসিত গোয়ায় ২২ বছর বয়সে বারো বছরের কারাদণ্ডে দণ্ডিত হয়েছিলেন। পরবর্তীতে, তিনি মারগাও, ভেরেম, কাকোরা এবং গোয়ার অন্যান্য স্থানে মেয়েদের জন্য বিদ্যালয় প্রতিষ্ঠা করেন। পাশাপাশি নারীদের জন্য প্রাপ্তবয়স্ক ও বৃত্তিমূলক শিক্ষা কেন্দ্রও চালু করেন। তিনি প্রয়াত মাধব আর. বীর এর স্ত্রী ছিলেন। তিনি গোয়া বিধানসভার প্রাক্তন সদস্য এবং গান্ধীবাদী ছিলেন।

তিনি ১৯৭৮ সালে মারা যান।

## তথ্যসূত্র

বিষয়শ্রেণী:১৯৭৮-এ মৃত্যু
বিষয়শ্রেণী:গোয়ার নারী শিক্ষাবিদ
বিষয়শ্রেণী:গোয়া মুক্তি আন্দোলনের কর্মী
বিষয়শ্রেণী:জন্ম সাল অজানা
বিষয়শ্রেণী:নারী ভারতীয় স্বাধীনতা কর্মী
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:ভারতীয় মানবাধিকার কর্মী
বিষয়শ্রেণী:গোয়ার শিক্ষাবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:২০শ শতাব্দীর ভারতীয় নারী শিক্ষাতাত্ত্বিক
বিষয়শ্রেণী:২০শ শতাব্দীর ভারতীয় শিক্ষাতাত্ত্বিক
বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:২০শ শতাব্দীর ভারতীয় শিক্ষাবিদ
মনিক বুযার্তে

**মনিক বুযার্তে** (জন্ম ২৬ আগস্ট, ১৯৬০, সান পেদ্রো, ক্যালিফোর্নিয়া, যুক্তরাষ্ট্র) একজন সুরকার, ট্রোম্বোন বাদক এবং সক্রিয় কর্মী। তিনি আন্তর্জাতিক মহিলা সংগীত জোটের পক্ষে ভিয়েনা ফিলহারমোনিকে লিঙ্গ বৈষম্যের বিরুদ্ধে আন্তর্জাতিক প্রতিবাদের গুরুত্বপূর্ণ অংশ ছিলেন। এই প্রতিবাদ ১৯৯৭ সালে ভিয়েনা ফিলহারমোনিকে মহিলাদের সদস্যপদ পাওয়ার পথ সুগম করে। অর্কেস্ট্রা ঘোষণা করেছিল যে আনা লেলকেস প্রথম মহিলা সদস্য হিসেবে অন্তর্ভুক্ত হয়েছেন। লেলকেস প্রায় বিশ বছর ধরে অর্কেস্ট্রায় বাজিয়েছেন। তবে লিঙ্গের কারণে তিনি আনুষ্ঠানিক সদস্য হতে পারেননি।

বুযার্তের গবেষণার আগ্রহের মধ্যে রয়েছে নারী সুরকারদের দ্বারা রচিত ব্রাস বাদ্যযন্ত্রের রচনাগুলি খুঁজে বের করা।

বুযার্তে স্টুয়ার্ট ডেম্পস্টার এবং নেড মেরেডিথের সঙ্গে পড়াশোনা করেন এবং তিনি পলিন অলিভেরোস এর গভীর শ্রবণ অনুশীলন শেখানোর জন্য প্রত্যয়িত। তিনি ওয়াশিংটন বিশ্ববিদ্যালয় থেকে বি.এ. ও বি.মিউজ এবং ম্যানহাটন স্কুল অফ মিউজিক থেকে এম.মিউজ ডিগ্রি অর্জন করেন।

মনিক বুযার্তে টম বিকলির সঙ্গে *অ্যান্থোলোজি অফ এসেইস অন ডিপ লিসেনিং* সম্পাদনা করেন। এটি ২০১২ সালে প্রকাশিত হয়।

## ডিসকের তালিকা
**স্লিপিং অ্যাওয়ারস* নোয়া ক্রেশেভস্কির সংগীত (২০১৯, ওপেন স্পেস ৩৭)
**ই (এবং কখনও কখনও, কেন)* ইফ, বন্বানা উইথ/এন্ড/বাই ট্রিও স্কর্ডাতুরা (২০১২, পোগাস ২১,০৬২-২)
**১৬ লাইভ/সিসিডা #৩* ইফ, বন্বানা (২০১১, বাসটেট'স কিটেন বিএকেআর ০০১)
**"অ্যাসেম্বল. এজ"* ইফ, বন্বানা (২০১০, মিউটেবল মিউজিক ১৭৫৪০-২)
**কিপ গোয়িং: দ্য মিউজিক অব ইলিয়াস টেনেনবাম* এনসেম্বল পাই অন "এ  বাবল ইন মাই আই" (২০১০, রাভেলো রেকর্ডস আরএএল ৭৮০৭)
**ফ্লাকচুয়েশনস* এলেন ফুলম্যানের সঙ্গে (২০০৭, ডীপ লিসনিং ৩৮)
**নোয়া ক্রেশেভস্কি: টু নো অ্যান্ড নট টু নো*  (২০০৭, তজাদিক ৮০৩৬)
**হোল্ডিং প্যাটার্নস* - জানানা (২০০৪, ডীপ লিসনিং ৩০)
**ওয়েক আপ অ্যান্ড ড্রিম* - নিউ সার্কেল ফাইভ (২০০৩, ডীপ লিসনিং ২০)
**জন কেজ:  দ্য নাম্বার পিসেস ২* -  আর্দিতি কোয়ার্টেট (১৯৯১, মোড ৭৫)

## তথ্যসূত্র

## বহিঃসংযোগ
* মনিক বুযার্তে

বিষয়শ্রেণী:১৯৬০ সালে জন্ম
বিষয়শ্রেণী:জীবিত ব্যক্তি
বিষয়শ্রেণী:আমেরিকান ধ্রুপদী ট্রোম্বোন বাদক
বিষয়শ্রেণী:আমেরিকান নারী অধিকার কর্মী
বিষয়শ্রেণী:আমেরিকান নারী ধ্রুপদী সুরকার
বিষয়শ্রেণী:ক্যালিফোর্নিয়ার কর্মী
বিষয়শ্রেণী:লস অ্যাঞ্জেলেসের সংগীতশিল্পী
বিষয়শ্রেণী:ম্যানহাটন স্কুল অফ মিউজিকের প্রাক্তন শিক্ষার্থী
বিষয়শ্রেণী:২০শ শতাব্দীর আমেরিকান ধ্রুপদী সুরকার
বিষয়শ্রেণী:২১শ শতাব্দীর আমেরিকান ধ্রুপদী সুরকার
বিষয়শ্রেণী:২০শ শতাব্দীর ধ্রুপদী ট্রোম্বোন বাদক
বিষয়শ্রেণী:২১শ শতাব্দীর ধ্রুপদী ট্রোম্বোন বাদক
বিষয়শ্রেণী:ক্যালিফোর্নিয়ার ধ্রুপদী সংগীতশিল্পী
বিষয়শ্রেণী:২০শ শতাব্দীর আমেরিকান নারী সুরকার
বিষয়শ্রেণী:২১শ শতাব্দীর আমেরিকান নারী সুরকার
বিষয়শ্রেণী:নারী ট্রোম্বোন বাদক
বিষয়শ্রেণী:সান পেদ্রো, লস অ্যাঞ্জেলেসের ব্যক্তি
বিষয়শ্রেণী:ক্যালিফোর্নিয়ার সমাজকর্মী
বিষয়শ্রেণী:লস অ্যাঞ্জেলেসের সঙ্গীতজ্ঞ
বিষয়শ্রেণী:১৯৬০-এ জন্ম
ভগবতী ভোলা নথ

**ভগবতী ভোলা নথ** (জন্ম আনুমানিক ১৮৮২) ছিলেন একজন ভারতীয় সমাজ সংস্কারক, সক্রিয় কর্মী এবং ভোটাধিকারী।

## জীবন
ভগবতী ভোলা নথ ১৮৮২ সাল নাগাদ ব্রিটিশ ভারতের লাহোরে জন্মগ্রহণ করেন। তিনি ইণ্ডিয়ান মেডিকেল সার্ভিসে কর্মরত মেজর ভোলা নথকে বিয়ে করেন, তাঁদের দুটি পুত্র সন্তান ছিল। তিনি ১৯০৮ সাল থেকে ইংল্যান্ডে বসবাস করছিলেন।

ভগবতী ভোলা নথ ভারতীয় মহিলা শিক্ষা তহবিলের সম্মানসূচক সম্পাদক ছিলেন এবং ইস্টার্ন লীগেরও সদস্য ছিলেন।

১৯১১ সালের ১৭ই জুন, উইমেন'স সোশ্যাল অ্যাণ্ড পলিটিক্যাল ইউনিয়ন (ডব্লিউএসপিইউ) শ্বেতাঙ্গ নারীদের ভোটের দাবিতে রাজা পঞ্চম জর্জের রাজ্যাভিষেককে ব্যবহার ক'রে একটি নারী রাজ্যাভিষেক শোভাযাত্রার আয়োজন করে। জেন কোবডেন এবং ললিতা রায় এই শোভাযাত্রার সামনে একটি ভারতীয় দলকে সংঘবদ্ধ করেছিলেন, যারা 'ইম্পেরিয়াল দল'-এরও অংশ ছিল। মিছিলে অংশগ্রহণকারী ভারতীয় মহিলাদের মধ্যে ভগবতী নথও ছিলেন।

মহিলাদের "আকর্ষক" হিসেবে উপস্থিত থাকার জন্য এবং "সাম্রাজ্য জুড়ে নারীর ভোটাধিকারের প্রতি সমর্থনের শক্তি" প্রদর্শনের জন্য আমন্ত্রণ জানানো হয়েছিল। তাদের "সুন্দর পোশাক" (শাড়ি) জনসাধারণের কাছ থেকে প্রশংসনীয় দৃষ্টি আকর্ষণ করেছিল। মিছিলের একটি ছবিতে, ভগবতী নথকে দেখা গিয়েছিল একটি অ্যাপ্লিকের কাজ (একটি সূঁচের কাজের কৌশল যেখানে কাপড় বা উপাদানের টুকরো দিয়ে ছবি বা প্যাটার্ন তৈরি করে সেগুলিকে একটি বড় কাপড়ের ওপর সেলাই করা হয়।) সহ ব্যানার নিয়ে মহিলাদের সঙ্গে হাঁটতে।

পরবর্তীতে ভারতীয় মহিলাদের ভোটাধিকারের জন্য ব্রিটিশ সরকারের কাছে যাঁরা আবেদন করেছিলেন, তাঁদের মধ্যে ভগবতী নথ ছিলেন।

তাঁর মৃত্যুর তারিখ অজানা।

## তথ্যসূত্র

বিষয়শ্রেণী:ভারতীয় ভোটাধিকার কর্মী
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:লাহোরের ব্যক্তি
বিষয়শ্রেণী:১৮৮২-এ জন্ম
বিষয়শ্রেণী:অপর্যালোচিত অনুবাদসহ পাতা
জুলিও আলোনসো ওর্তেগা

**হুলিও আলোনসো ওর্তেগা** (জন্ম ২৩শে ডিসেম্বর, ২০০০, লাস পালমাস, গ্রান কানারিয়া) একজন স্পেনীয় নাবিক এবং দুই-জনের ডিঙি শ্রেণিতে বিশেষজ্ঞ বিশ্ব চ্যাম্পিয়ন। তিনি তার ক্রীড়া জীবনের অধিকাংশ সময় রয়্যাল গ্রান কানারিয়া ইয়ট ক্লাবের হয়ে নৌকা চালিয়েছেন, যেখানে তিনি কোচ অ্যারন সারমিয়েন্তো এবং দুইবারের অলিম্পিক স্বর্ণপদক বিজয়ী লুইস দোরেস্তের অধীনে প্রশিক্ষণ গ্রহণ করেন।

## শিক্ষা
নাবিক হিসাবে তার কর্মজীবনের বাইরে, আলোনসো যুক্তরাজ্যে উচ্চশিক্ষা গ্রহণ করেছেনন। তিনি ল্যাঙ্কাস্টার ইউনিভার্সিটি থেকে বিজনেস ম্যানেজমেন্টে প্রথম-শ্রেণীর অনার্স সহ ব্যাচেলর অফ সায়েন্স ডিগ্রি অর্জন করেছেন। পরবর্তীতে তিনি কিংস কলেজ লন্ডন থেকে উদীয়মান বাজারের রাজনৈতিক অর্থনীতির উপর স্নাতকোত্তর ডিগ্রি অর্জন করছেন, এবং প্রোএক্সকা (PROEXCA)-এর বৃত্তি নিয়ে আটলান্টিকো মিডিও বিশ্ববিদ্যালয় (Universidad del Atlántico Medio) থেকে ইন্টারন্যাশনাল বিজনেসে দ্বিতীয় স্নাতকোত্তর ডিগ্রি সম্পন্ন করেছেন।

## সেইলিং ক্যারিয়ার
আলোনসো দশ বছর বয়সে মোগানে অপটিমিস্ট ক্লাসে সেইলিং শুরু করেন, পরে রয়্যাল গ্রান কানারিয়া ইয়ট ক্লাবে যোগ দেন, যেখানে তিনি এখনও প্রতিদ্বন্দ্বিতা করছেন।

৪২০ ক্লাসে, আলোনসো উল্লেখযোগ্য সাফল্য অর্জন করেন। তিনি তিনটি স্প্যানিশ সেইলিং চ্যাম্পিয়নশিপ জিতেছেন এবং লুইস দোরেস্তের  সাথে রানার্স-আপ অবস্থান অর্জন করেন, যিনি বিশিষ্ট নাবিক লুইস দোরেস্তের সন্তান এবং ম্যানুয়েল দোরেস্তে, গুস্তাভো দোরেস্তে এবং হোসে লুইস দোরেস্তে-র ভাইপো — যারা সকলেই স্প্যানিশ সেইলিং এর ইতিহাসে বিশিষ্ট ব্যক্তিত্ব। এই সময়ে, তিনি বিভিন্ন ইউরোপীয় এবং বিশ্ব চ্যাম্পিয়নশিপেও অংশগ্রহণ করেছেন, মূল্যবান আন্তর্জাতিক অভিজ্ঞতা অর্জন করছেন।

৪২০ ক্লাসে তার সময়ের একটি উল্লেখযোগ্য বিষয় ছিল দলীয় রেসিং বিভাগে একটি বিশ্ব চ্যাম্পিয়নশিপ জয়। এই কৃতিত্বের ফলে তার জন্মস্থানে তার উল্লেখযোগ্য স্বীকৃতি আসে, যেখানে তিনি এস্তাদিও গ্রান কানারিয়াতে ইউডি লাস পালমাস এবং রিয়াল মাদ্রিদ সিএফ-এর মধ্যে একটি ফুটবল ম্যাচের সম্মানসূচক কিক-অফ করেন।

29er ক্লাসে স্থানান্তরিত হয়ে, আলোনসো অ্যাবসোলিউট স্প্যানিশ 29er চ্যাম্পিয়নশিপে একটি স্বর্ণপদক এবং স্প্যানিশ চ্যাম্পিয়নশিপে অনূর্ধ্ব-১৯ বিভাগে স্বর্ণপদক অর্জন করেন। এই সাফল্যগুলি তাকে টেক্সাসের কর্পাস ক্রিস্টিতে অনুষ্ঠিত ২০১৮ ইয়ুথ সেইলিং ওয়ার্ল্ড চ্যাম্পিয়নশিপে স্পেনের প্রতিনিধিত্ব করার যোগ্যতা অর্জন করতে সাহায্য করে, যেখানে তিনি সামগ্রিকভাবে দশম স্থান অর্জন করেন।

একই বছরে, আলোনসো বারমুডায় অনুষ্ঠিত রেড বুল ইয়ুথ আমেরিকা'স কাপে স্পেনের প্রতিনিধিত্ব করার জন্য আনুষ্ঠানিকভাবে গঠিত একটি দল স্প্যানিশ ইম্পালস বাই আইবেরোস্টার (Spanish Impulse by IBEROSTAR)-এর সাথে চুক্তিবদ্ধ হন,। এই সময়ে, তিনি মিয়ামিতে রেড বুল ফয়েলিং জেনারেশন ওয়ার্ল্ড ফাইনালে স্পেনের প্রতিনিধিত্ব করেন, ফ্লাইং ফ্যান্টম ক্যাটামারানে প্রতিদ্বন্দ্বিতা করেন এবং উচ্চ-পারফরম্যান্স সেইলিং ডিসিপ্লিনে তার অভিযোজন ক্ষমতা প্রদর্শন করেন।

বর্তমানে, আলোনসো মারিয়া বোভারের সাথে অলিম্পিক গেমসে মিশ্র ৪৭০ ক্লাসে স্পেনের প্রতিনিধিত্ব করার লক্ষ্যে অংশীদারিত্ব করছেন। এখনও পর্যন্ত, তারা ৪৭০ সেইলিং ওয়ার্ল্ড চ্যাম্পিয়নশিপে অনূর্ধ্ব-২৪ বিভাগে চতুর্থ স্থান এবং ৪৭০ সেইলিং ইউরোপীয় চ্যাম্পিয়নশিপে অনূর্ধ্ব-২৪ বিভাগে পঞ্চম স্থান অর্জন করেছেন।

## তথ্যসূত্র

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর স্পেনীয় পুরুষ ক্রীড়াবিদ
বিষয়শ্রেণী:ক্রীড়া অনুযায়ী বিশ্ব চ্যাম্পিয়ন
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:ল্যাঙ্কাস্টার বিশ্ববিদ্যালয়ের প্রাক্তন শিক্ষার্থী
সাবরাং ট্যুরিজম পার্ক

**সাবরাং ট্যুরিজম পার্ক** একটি প্রস্তাবিত অর্থনৈতিক অঞ্চল যা বাংলাদেশের পর্যটননগরী কক্সবাজার শহরের অদূরে টেকনাফ উপজেলায় অবস্থিত একটি বিনোদন কেন্দ্র। এটি বাংলাদেশের বৃহত্তম বিনোদনমূলক পার্ক। বাংলাদেশ অর্থনৈতিক অঞ্চল কর্তৃপক্ষ (বেজা)র সারা দেশে ১০০টি বিশেষ অর্থনৈতিক অঞ্চল উন্নয়নের পরিকল্পনার একটি অংশ সাবরাং ট্যুরিজম পার্ক।

## ইতিহাস
অর্থনৈতিক বিষয়ক মন্ত্রিসভা কমিটি ৬ মে ২০১৫ তারিখে এ প্রকল্পটি অনুমোদন করে। পার্কের উন্নয়ন কাজের উদ্বোধন হয়েছিল ২০১৬ সালে। এ প্রকল্পের বাজেট ধরা হয়েছে প্রায় ২ হাজার কোটি টাকা।
এ বাজেটের একটি বড় অংশ প্রায় ৫০০ কোটি টাকা ব্যয় হবে ট্যুরিজম পার্ককে সাগরের উচ্চ জোয়ারের প্রভাবমুক্ত রাখতে 'সুপার ডাইক' বা শক্তিশালী বেড়িবাঁধ নির্মাণে।

## অবস্থান
সাবরাং ট্যুরিজম পার্ক কক্সবাজার শহর থেকে প্রায় ৮২ কিলোমিটার এবং টেকনাফ শহর থেকে ৫ কিলোমিটার দক্ষিণে অবস্থিত। এই স্থানটি বৈচিত্র্যময় ও বহুমুখী, কারণ এর দক্ষিন-পশ্চিম দিক থেকে উত্তাল বঙ্গোপ সাগর, পূর্বে  শান্তশিষ্ট নাফ নদীর পানি আর উত্তর দিকে মনোরম পাহাড়ের দৃশ্য।
## নির্মাণ
সাবরাং ট্যুরিজম পার্কে ২৮টি বিনিয়োগকারী প্রতিষ্ঠানের সঙ্গে জমি ইজারা চুক্তি স্বাক্ষর হয়েছে। এসব প্রতিষ্ঠানের প্রস্তাবিত বিনিয়োগের পরিমাণ প্রায় ৪৬ কোটি মার্কিন ডলার। দেশী-বিদেশী বিভিন্ন প্রতিষ্ঠান বিনিয়োগের আগ্রহ প্রকাশ করেছে। নেদারল্যান্ডস, সিঙ্গাপুর এবং অন্যান্য দেশের ২৩ বিনিয়োগকারী ১১২ দশমিক ২৯ একর জমি বরাদ্দ পেয়েছে। এর বিনিময়ে তারা ৪১৩ মিলিয়ন ডলার বিনিয়োগের প্রস্তাব দিয়েছেন।

**গ্রেট আউটডোর অ্যান্ড অ্যাডভেঞ্চার লিমিটেড** এখানে তিন একর জমিতে প্রায় ৬০ লাখ ডলার বিনিয়োগে পর্যটনবান্ধব বিভিন্ন স্থাপনা গড়ে তুলবে। এর মধ্যে রয়েছে, স্নোরকেলিং, স্কুবা ডাইভিং, প্যারাসেইলিং, জেট স্কিইং, প্যাডেল বোর্ডিং, বিচ ভলিবল, বিচ বোলিং

**গ্রিন অরচার্ড হোটেল অ্যান্ড রিসোর্টস লিমিটেড** দেড় একর জমিতে প্রায় ৭৫ কোটি ডলার বিনিয়োগে গড়ে তুলবে ২১০টি রুম বিশিষ্ট থ্রি স্টার হোটেল, রিক্রিয়েশন সেন্টার এবং কনভেনশন সেন্টার।

**সানসেট বে লিমিটেড** এক একর জমিতে প্রায় ১ কোটি ৯২ লাখ ডলার বিনিয়োগে ৩৭০টি রুম বিশিষ্ট ৫ তারকা হোটেলসহ পর্যটনবান্ধব স্থাপনা তৈরি করবে

সাবরাং ট্যুরিজম পার্কে ইতিমধ্যে ১২টি প্রতিষ্ঠানের বিনিয়োগ অনুমোদন পেয়েছে, যার মাধ্যমে ২৪ কোটি ৫০ লাখ ডলার বিনিয়োগ হবে।

সরকারি-বেসরকারি অংশীদারিত্বের (পিপিপি) ভিত্তিতে সাবরাং ট্যুরিজম পার্ক গড়ে তোলা হবে, এখানে বিভিন্ন ক্যাটাগরির রিসোর্ট ও হোটেলের পাশাপাশি গলফ কোর্স, শপিং সেন্টার, ঐতিহ্য ও মুক্তিযুদ্ধ জাদুঘর, অ্যামফিথিয়েটার, কনভেনশন সেন্টার, আ্যমিউজমেন্ট পার্ক, হাসপাতাল, ফায়ার স্টেশন, দুর্যোগ ব্যবস্থাপনা কেন্দ্র থাকবে

এছাড়াও  যোগাযোগের জন্য বাস ডিপো, ট্রান্সপোর্টেশন হাব, হেলিপ্যাড ও জেটি স্টেশন করা হবে। রাস্তা, হাঁটার পথ ও বাইসাইকেল লেন রাখা হবে।
## আরও দেখুন
*কক্সবাজার জেলা
*টেকনাফ উপজেলা
*নাফ নদী
*সেন্ট মার্টিন দ্বীপ
*সাবরাং ইউনিয়ন
*নাফ পর্যটন পার্ক
*জালিয়ার দ্বীপ

## তথ্যসূত্র

## বহিঃসংযোগ

বিষয়শ্রেণী:কক্সবাজার জেলা
বিষয়শ্রেণী:কক্সবাজার জেলার দর্শনীয় স্থান
বিষয়শ্রেণী:বাংলাদেশের দ্বীপ
বিষয়শ্রেণী:বাংলাদেশের দর্শনীয় স্থান
বিষয়শ্রেণী:টেকনাফ উপজেলা
বিষয়শ্রেণী:বাংলাদেশের বিশেষ অর্থনৈতিক অঞ্চল
জাস্টিন কাইনস

**জাস্টিন মারি কাইনস ওএএম** (জন্ম ২১ ফেব্রুয়ারি ১৯৭৩) অস্ট্রেলিয়ার একজন লবিস্ট এবং অধিকারকর্মী ছিলেম। তিনি ১২ সেপ্টেম্বর ২০২২ তারিখে গ্লিওব্লাস্টোমা রোগে ১৪ মাসের লড়াইয়ের পর ৪৯ বছর বয়সে মারা যান।

## আন্দোলন
জাস্টিন কাইনস মাতৃত্ব কোয়ালিশনের জাতীয় সভাপতি ছিলেন। এটি ২০০৩ থেকে ২০০৫ এবং ২০০৮-০৯ পর্যন্ত অস্ট্রেলিয়াতে মাতৃত্ব বিষয়ক তদবিরের জাতীয় ছাতা সংগঠন ছিল। তিনি ২০০১ থেকে ২০০৬ পর্যন্ত হোমবির্থ অস্ট্রেলিয়ার জাতীয় সমন্বয়ক ছিলেন এবং ২০০৬ থেকে ২০১০ পর্যন্ত সেক্রেটারি হিসেবে দায়িত্ব পালন করেন। তিনি মাতৃত্ব কোয়ালিশনের জাতীয় প্রচারণা উপদেষ্টা হিসেবেও কাজ করেছিলেন।  ২০০৭ সালে তিনি হোয়াট উইমেন ওয়ান্ট নামক একটি রাজনৈতিক দল প্রতিষ্ঠা করেন। এই দলের উদ্দেশ্য ছিল অস্ট্রেলীয় নারীদের সিদ্ধান্ত গ্রহণে বড় ভূমিকা দেওয়া এবং সামাজিক নীতির একটি বিস্তৃত কাঠামোকে পুনরায় আলোচনায় আনা।  দলের জন্য ২০০৭ সালের নির্বাচনে প্রায় ৬০,০০০ ভোট পাওয়া গিয়েছিল। তবে ২০১০ সালে তারা কোন প্রার্থী দাঁড় করায়নি। পরিবর্তে কাইনস চারটি স্বাধীন প্রার্থীকে সমর্থন করেছিলেন। তারা ছিলেন রবার্টসন, ম্যাকোয়ারি, ডিকসন এবং কোরাংগামাইট। কোরাংগামাইটে পাওয়া ভোট গিলার্ড সরকারের সংখ্যালঘু গঠনকে গুরুত্বপূর্ণ ভূমিকা পালন করেছিল ।
কাইনস ২০১১ সালের অস্ট্রেলিয়া দিবস পুরস্কারে "মাতৃস্বাস্থ্য, মাতৃত্ব পরিচর্যা এবং শিক্ষা ক্ষেত্রে সেবার জন্য" অস্ট্রেলিয়া মেডেল লাভ করেন।

## তথ্যসূত্র
*
*
এবিসি সানডে প্রোফাইল মোনিকা অ্যাটার্ড

## নোট

বিষয়শ্রেণী:১৯৭৩-এ জন্ম
বিষয়শ্রেণী:অস্ট্রেলীয় নারী অধিকার কর্মী
বিষয়শ্রেণী:অস্ট্রেলীয় নারীবাদী
বিষয়শ্রেণী:রাজনীতিতে অস্ট্রেলীয় নারী
বিষয়শ্রেণী:অস্ট্রেলিয়ান নারী অধিকার কর্মী
বিষয়শ্রেণী:২০২২-এ মৃত্যু
কাট্টলী সমুদ্র সৈকত

**কাট্টলী সমুদ্র সৈকত** বাংলাদেশের চট্টগ্রাম শহরে অবস্থিত একটি স্বল্প পরিচিত কিন্তু অত্যন্ত মনোরম সমুদ্র সৈকত। এটি চট্টগ্রাম শহর থেকে প্রায় ৮ কিলোমিটার দূরে পাহাড়তলী থানার জহুর আহমেদ চৌধুরী স্টেডিয়ামের পাশে অবস্থিত। স্থানীয়ভাবে এটিকে **জেলেপাড়া সমুদ্র সৈকত** বা **জাইল্লাপাড়া** নামেও ডাকা হয়। সৈকতটি তার শান্ত পরিবেশ, ম্যানগ্রোভ বন এবং জেলেদের জীবনধারার জন্য জনপ্রিয়।

## বর্ণনা

কাট্টলী সমুদ্র সৈকত একটি তুলনামূলক নিরিবিলি সৈকত যেখানে সমুদ্রের বিশালতা, সবুজ প্রকৃতি, এবং জেলেদের জীবনযাত্রা একসঙ্গে মিশে আছে। অন্যান্য সমুদ্র সৈকতের তুলনায় এটি কম বাণিজ্যিকায়িত, ফলে প্রকৃতির নৈসর্গিক সৌন্দর্য এখানে বেশি অনুভূত হয়। সৈকতের পাশেই রয়েছে কিছু মাছ বাজার (যেমন মাছপট্টি, ইলিশঘাট, রাণীঘাট মাছবাজার), যেখানে প্রতিদিন জেলেরা মাছ বিক্রি করে। বর্ষাকালে সৈকতের দৃশ্য আরও মনোমুগ্ধকর হয়ে ওঠে।

## আকর্ষণ

কাট্টলী সৈকতের প্রধান আকর্ষণসমূহ:
* সৈকতের উড়ি ঘাস, ম্যানগ্রোভ বন, আঁকাবাঁকা খাল এবং বিচিত্র পাখির ঝাঁক।
* জাল বোনা, নৌকা মেরামত, মাছ ধরা এবং বিক্রির দৃশ্য।
* সমুদ্রের বুকে ভাসমান জাহাজ, সন্ধ্যায় জাহাজের আলোর ঝলকানি।
* গাড়ি চালানো, ঘোড়ায় চড়া, স্পিডবোটে ঘোরা এবং বনভোজনের সুযোগ।
* হিন্দু সম্প্রদায়ের বারুণী স্নানের জন্য প্রতি বছর এখানে তীর্থযাত্রীরা আসেন।

## পর্যটন
কাট্টলী সৈকত বর্তমানে সরকারের সংরক্ষিত এলাকা ভুক্ত নয়। অন্যদিকে সন্ধ্যার পর এখানে পর্যাপ্ত নিরাপত্তা না থাকায় ছিনতাই ও চুরি-ছিনতাইয়ের ঘটনা ঘটে। পুলিশের স্থায়ী ক্যাম্প স্থাপনের দাবি উঠেছে।

## পার্ক ও অবকাঠামো
সৈকতের আশপাশে কয়েকটি পার্ক গড়ে উঠেছে:
* নিঝুম পার্ক
* নিরিবিলি নিরুপমা পার্ক
* শুকতারা পার্ক

## আরও দেখুন
* বাংলাদেশের সমুদ্র সৈকতের তালিকা

## তথ্যসূত্র

বিষয়শ্রেণী:চট্টগ্রামের দর্শনীয় স্থান
বিষয়শ্রেণী:চট্টগ্রাম জেলার সমুদ্র সৈকত
বিষয়শ্রেণী:চট্টগ্রামের ভূগোল
মাতিলদে ক্যারানজা

**ফ্রান্সিসকা মাতিলদে ক্যারানজা ভোলিও** (তিনি **মাতিলদে ক্যারানজা** নামে পরিচিত) একজন কোস্টারিকান আন্দোলনকারী এবং শিক্ষক ছিলেন। তিনি কোস্টা রিকার প্রথম মহিলা যিনি দর্শনশাস্ত্রে ডক্টরেট ডিগ্রি অর্জন করেন।

## জীবন
মাতিলদে ক্যারানজা ১৮৯২ সালের ৬ জানুয়ারি সান হোসে, কোস্টা রিকায় জন্মগ্রহণ করেন এবং ১৮৯২ সালের ৭ ফেব্রুয়ারি তার জন্মনিবন্ধন হয়। তার পিতা ছিলেন ফ্রান্সিসকো ক্যারানজা এবং মাতার নাম ছিল পেট্রোনিলা ভোলিও। তিনি ১৯১৯ সালে শিক্ষক ধর্মঘটের নেতা ছিলেন এবং এটি প্রেসিডেন্ট ফেডেরিকো টিনোকো গ্রানাদোস-এর শ্রমনীতি বিরোধী ছিল। এটি শেষ হয়েছিল সরকারী পত্রিকা অফিস, *লা ইনফরমাসিওনে* আগুন লাগানোর মাধ্যমে। ধর্মঘটটিতে নেতৃত্ব দিয়েছিলেন আঞ্জেলা আকুণা ব্রাউন এবং এতে আনা রোজা চাকন, লিলিয়া গঞ্জালেজ, কারমেন লিরা, ভিক্টোরিয়া মাদ্রিগাল, ভিটালিয়া মাদ্রিগাল, এস্টের দে মেজারভিল, মারিয়া অরটিজ, থিওডোরা অরটিজ, এস্টার সিলভা এবং আন্দ্রেয়া ভেনেগাস-এর মতো শিক্ষকরা ছিলেন। ১৯২০ সালে, তিনি লিরা এবং গঞ্জালেজের সঙ্গে ইউরোপে গিয়ে মন্টেসরি শিক্ষা পদ্ধতির মডেল শিখেছিলেন যাতে এটি কোস্টা রিকায় প্রয়োগ করা যায়। ১৯৩০ এর দশকের শুরুর দিকে ক্যারানজা মার্কিন যুক্তরাষ্ট্রে তার পড়াশোনা এগিয়ে নিয়ে যান এবং প্রায় এক দশক ধরে তা অব্যাহত থাকে। ১৯৪০ সালে ইউনিভার্সিটি অফ উইসকনসিন থেকে দর্শনশাস্ত্রে ডক্টরেট ডিগ্রি অর্জন করেন। তার স্নাতক গবেষণাপত্র *এল পুয়েবলো ভিস্তো আ ট্রাভেস দে লোস এপিসোডিওস নাসিওনালেস* ১৯৪২ সালে কোস্টা রিকায় প্রকাশিত হয়। স্নাতকোত্তর সমাপ্তির পর, তিনি সেন্ট মেরি-অফ-দ্য-উডস, ইন্ডিয়ানায় পড়াতে শুরু করেন।

## তথ্যসূত্র

## অতিরিক্ত পাঠ্য
*
*

বিষয়শ্রেণী:১৮৯২-এ জন্ম
বিষয়শ্রেণী:কোস্টা রিকান একাডেমিক
বিষয়শ্রেণী:কোস্টা রিকান কর্মী
বিষয়শ্রেণী:কোস্টা রিকান নারী কর্মী
বিষয়শ্রেণী:মৃত্যুর সাল অনুপস্থিত
বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন ছাত্র
১৯৭০ দশকের নারীবাদী আভঁ-গার্দ শিল্পীদের তালিকা

এটি হলো **১৯৭০ দশকের নারীবাদী [[আভঁ-গার্দ]] শিল্পীদের তালিকা**।  এই তালিকায় শিল্পীদের প্রথম নির্বাচন করা হয়েছিল তাদের ভিয়েনার সামলুঙ্গ ভারবুন্ড সংগ্রহশালায় অন্তর্ভুক্তির ভিত্তিতে এবং এর আন্তর্জাতিক প্রদর্শনী সফর *দ্য ফেমিনিস্ট আভঁ-গার্দ অব দ্য ১৯৭০: ওয়ার্কস ফ্রোম দ্য সামলুঙ্গ ভারবুন্ড*-এ তাদের উপস্থিতি অনুসারে।   
  
* হেলেনা আলমেইডা (১৯৩৪–২০১৮, পর্তুগাল)  
* এলিনর অ্যান্টিন (জন্ম ১৯৩৫, যুক্তরাষ্ট্র)  
*  (জন্ম ১৯৩৯, নেদারল্যান্ডস)  
* লিন্ডা বেঙ্গলিস (জন্ম ১৯৪১, যুক্তরাষ্ট্র)  
* জুডিথ বার্নস্টাইন (জন্ম ১৯৪২, যুক্তরাষ্ট্র)  
* রেনাটে বেরটলম্যান (জন্ম ১৯৪৩, অস্ট্রিয়া)  
* তেরেসা বুরগা (জন্ম ১৯৩৫, পেরু)  
* মারসেলা ক্যাম্পানানো (জন্ম ১৯৪১, ইতালি)  
* জুডি শিকাগো (জন্ম ১৯৩৯, যুক্তরাষ্ট্র)  
*  (জন্ম ১৯৩৯, অস্ট্রিয়া)  
* লিলি ডুজুরি (জন্ম ১৯৪১, বেলজিয়াম)  
* মেরি বেথ এডেলসন (জন্ম ১৯৩৩, যুক্তরাষ্ট্র)  
*  (জন্ম ১৯৪৯, জার্মানি)  
* ভ্যালি এক্সপোর্ট (জন্ম ১৯৪০, অস্ট্রিয়া)  
* এস্টার ফেরের (জন্ম ১৯৩৭, এস্তোনিয়া)  
* লিন হর্শম্যান লিসন (জন্ম ১৯৪১, যুক্তরাষ্ট্র)  
* অ্যালেক্সিস হান্টার (১৯৪৮–২০১৪, যুক্তরাষ্ট্র)  
* সানজা ইভেকোভিচ (জন্ম ১৯৪৯, ক্রোয়েশিয়া)  
* বিরগিট জুর্গেনসেন (১৯৪৯–২০০৩, অস্ট্রিয়া)  
* কির্সটেন জাস্টেসেন (জন্ম ১৯৪৩, ডেনমার্ক)  
* কেটি লা রোক্কা (১৯৩৮–১৯৭৬, ইতালি)  
* লেসলি ল্যাবোভিটজ (জন্ম ১৯৪৬, যুক্তরাষ্ট্র)  
* কাতালিন লাদিক (জন্ম ১৯৪২, সার্বিয়া)  
*  (জন্ম ১৯৫৩, অস্ট্রিয়া)  
* সুজান লেসি (জন্ম ১৯৪৫, যুক্তরাষ্ট্র)  
* সুজি লেক (জন্ম ১৯৪৭, যুক্তরাষ্ট্র)  
* কারিন মাক (জন্ম ১৯৪০, অস্ট্রিয়া)  
* আনা মেনডিয়েটা (১৯৪৮–১৯৮৫, কিউবা/যুক্তরাষ্ট্র)  
* অ্যানেট মেসাজার (জন্ম ১৯৪৩, ফ্রান্স)  
* রিতা মায়ার্স (জন্ম ১৯৪৭, যুক্তরাষ্ট্র)  
* লরেন ও'গ্রেডি (জন্ম ১৯৩৪, যুক্তরাষ্ট্র)  
* অরলান (জন্ম ১৯৪৭, ফ্রান্স)  
* জিনা পেন (১৯৩৯–১৯৯০, ফ্রান্স)  
* লেতিসিয়া পারেনতে (১৯৩০–১৯৯১, ব্রাজিল)  
* এওয়া পারটাম (জন্ম ১৯৪৫, পোল্যান্ড)  
*  (জন্ম ১৯৪৫, অস্ট্রিয়া)  
* মারগট পিলজ (জন্ম ১৯৩৬, নেদারল্যান্ডস)  
* উলরিকে রোজেনবাচ (জন্ম ১৯৪৩, জার্মানি)  
* মার্থা রসলার (জন্ম ১৯৪৩, যুক্তরাষ্ট্র)  
*  (জন্ম ১৯৪৬, যুক্তরাষ্ট্র)  
* ক্যারোলি শ্নীম্যান (১৯৩৯–২০১৯, যুক্তরাষ্ট্র)  
* লিডিয়া শাউটেন (জন্ম ১৯৪৮, নেদারল্যান্ডস)  
* সিনডি শেরম্যান (জন্ম ১৯৫৭, যুক্তরাষ্ট্র)  
* পেনি স্লিঙ্গার (জন্ম ১৯৪৭, যুক্তরাজ্য)  
* অ্যানেগ্রেট সলটাউ (জন্ম ১৯৪৬, জার্মানি)  
* হান্না উইলকে (১৯৪০–১৯৯৩, যুক্তরাষ্ট্র)  
* মার্থা উইলসন (জন্ম ১৯৪৭, যুক্তরাষ্ট্র)  
* ন্যন্সি উইলসন-পাইজিক (জন্ম ১৯৪১, যুক্তরাষ্ট্র)  
* ফ্রান্সেসকা উডম্যান (১৯৫৮–১৯৮১, যুক্তরাষ্ট্র)  
* নিল আলটার (জন্ম ১৯৩৮, তুরস্ক)  
  
## তথ্যসূত্র

শিল্পী, নারীবাদী
বিষয়শ্রেণী:নারীবাদী শিল্পী
শিল্পী
১৯৭০-এর দশকের নারীবাদী অভিজ্ঞতা শিল্পী, তালিকা
সাইমন শ্যাপুইস-বিশফ

**সাইমন শ্যাপুইস-বিশফ** (১৬ মার্চ ১৯৩১ – ৯ অক্টোবর ২০২৩) একজন সুইস আন্দোলনকারী ছিলেন। তিনি সুইজারল্যান্ডে নারীদের ভোটাধিকারের জন্য একজন সংগঠক ছিলেন। তিনি *এসোসিয়েশন সুইস পোর লেস দ্রোয়া দে লা ফেম* (এডিএফ অথবা সুইস এসোসিয়েশন ফর দ্য রাইটস অফ উইমেন)-এর প্রধান ছিলেন এবং *ফেমস সুইস* জার্নালের সভাপতি ছিলেন।

## জীবনী
শ্যাপুইস-বিশফ *বালে*তে জন্মগ্রহণ করেন। আট বছর বয়সে তার পরিবার লৌসানে চলে যায়।

শ্যাপুইস-বিশফ ভাউদ ক্যানটনে একজন শিক্ষক হয়েছিলেন। তিনি তার আন্দোলনের শুরুটা ১৯৫৯ সালে করেছিলেন। তখন তিনি জানতে পারেন যে তার স্কুলের পুরুষরা একই যোগ্যতা সত্ত্বেও মহিলাদের তুলনায় ৩০% বেশি বেতন পাচ্ছিলেন। এরপর থেকে তিনি সমান অধিকার অর্জনের জন্য কাজ শুরু করেন। মহিলাদের ভোটাধিকার, শিক্ষা প্রবেশাধিকার, একই কাজের জন্য সমান বেতন, মাতৃত্ব সুবিধা এবং গর্ভপাতকে অপরাধমুক্তকরণের জন্য কাজ করতে থাকেন। তিনি মহিলা ভোটাধিকার আন্দোলনে সক্রিয় ছিলেন এবং এটি সুইস মহিলাদেরকে ১৯৭১ সালে পূর্ণাঙ্গভাবে প্রদান করা হয়।

শ্যাপুইস-বিশফ *অ্যাসোসিয়েশন লোসান্নোইস পোর লে সুফরেজ ফেমিনিন* (লৌসান্নে মহিলা ভোটাধিকার অ্যাসোসিয়েশন) এ সক্রিয় হয়ে ওঠেন এবং পরে ১৯৭১ থেকে ১৯৭৪ পর্যন্ত এর সভাপতি ছিলেন। পরে তিনি ১৯৭৪ থেকে ১৯৮০ পর্যন্ত ক্যানটনাল-লেভেল অ্যাসোসিয়েশনের সভাপতি হন।

২০১১ সালে, শ্যাপুইস-বিশফকে জেনেভা শহর থেকে “ফেম এক্সিলি, ফেম এনগেজে” (প্রবাসী মহিলা, প্রতিশ্রুতিশীল মহিলা) পুরস্কার দেওয়া হয়।

সাইমন শ্যাপুইস-বিশফ ৯ অক্টোবর ২০২৩ তারিখে ৯২ বছর বয়সে মৃত্যুবরণ করেন।

## তথ্যসূত্র

## বহিঃসংযোগ
* Un engagement féministe (ভিডিও)

বিষয়শ্রেণী:১৯৩১-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:বেসেল-স্ট্যাড অঞ্চলের লোকজন
বিষয়শ্রেণী:সুইস নারীবাদী
বিষয়শ্রেণী:লৌসানের লোকজন
বিষয়শ্রেণী:সুইস মহিলাদের অধিকার আন্দোলনকারী
অ্যান মেরি কোরিওলান

**অ্যান মেরি কোরিওলান** (১৯৫৬ – ১২ জানুয়ারী, ২০১০) একজন হাইতিয়ান নারীবাদী ও অধিকারকর্মী ছিলেন।

কোরিওলান সলিডারিটি ফ্যানম আয়িশিয়েন (হাইতির নারীদের সলিডারিটি) নামক একটি অধিকার প্রতিষ্ঠান প্রতিষ্ঠা করেন। তিনি হাইতির মহিলা বিষয়ক মন্ত্রকতে সহকারী মন্ত্রিপরিষদ প্রধান এবং পরে সিনিয়র উপদেষ্টা হিসেবে কাজ করেন। পরবর্তীতে তিনি সলিডারিটি উইথ হাইতিয়ান উইমেন নামক একটি সংগঠন প্রতিষ্ঠা করেন। এটি সহিংসতার শিকার নারীদের সাহায্য করার উদ্দেশ্যে কাজ করত। কোরিওলান গৃহশ্রমিকদের জন্য সুরক্ষা ব্যবস্থা প্রতিষ্ঠা এবং বিবাহে নারীদের সমতা উন্নত করার জন্যও কাজ করেছেন। তিনি হাইতিতে আইন পরিবর্তন করে ধর্ষণকে "প্রেমের অপরাধ" হিসেবে না দেখে শাস্তিযোগ্য অপরাধ হিসেবে ঘোষণা করান। তিনি সেন্ট্র ডি রেশার্চ এ ডি'অ্যাকশন পোর লে ডেভেলপমঁ (উন্নয়ন গবেষণা ও কর্ম কেন্দ্র) প্রতিষ্ঠা করেন। এটি একটি শিক্ষা ও প্রশিক্ষণ প্রতিষ্ঠান।

কোরিওলান ৫৩ বছর বয়সে ২০১০ হাইতি ভূমিকম্পে মারা যান, যখন তার প্রেমিকের বাড়ি ধসে পড়ে।

## রেফারেন্স

বিষয়শ্রেণী:১৯৫৬-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:হাইতিয় নারীবাদী
বিষয়শ্রেণী:২০১০ হাইতি ভূমিকম্পের শিকার
নারীবাদী শিল্প সমালোচকদের তালিকা

এটি **নারীবাদী শিল্প সমালোচকদের** একটি তালিকা। এই তালিকায় সেই শিল্প সমালোচকরা অন্তর্ভুক্ত রয়েছেন, যারা "নারীদের সম্পর্কে নারীদের চেতনার প্রতিফলন ঘটান" এবং যারা নারীবাদী শিল্প আন্দোলনে ভূমিকা রেখেছেন। এতে দ্বিতীয় তরঙ্গ ও তৃতীয় তরঙ্গ নারীবাদী সমালোচকরা অন্তর্ভুক্ত রয়েছেন।
## উ
* জোসেফিন উইদার্স
* অ্যান-সার্জেন্ট উস্টার

## ব
* জুডিথ ব্যারি
* রোজমেরি বেটারটন
* লিসা ই. ব্লুম
* ফ্রান্সেস বরজেলো
* নরমা ব্রুড

## চ
* হুইটনি চ্যাডউইক

## ড
* পেন ডাল্টন
* ক্যারোল ডানকান
* কেটি ডিপওয়েল
* ডেবি ডাফিন

## এ
* লি আর. এডওয়ার্ডস

## ফ
* জোয়ানা ফ্যাটেম্যান
* মাথিল্ডে ফেরার
* স্যান্ডি ফ্লিটারম্যান-লুইস
* জোয়ানা ফ্রুয়েহ

## গ
* শ্রিফ্রা গোল্ডম্যান
* মেরি গ্যারার্ড
* অ্যালিসন এম. জিঞ্জেরাস

## হ
* পাওলা হার্পার
* মারিস হোল্ডার
* এলিজাবেথ হেস

## ক
* কর্নেলিয়া ইমেশ

## জ
* ক্যারোল জ্যাকবসেন
* জেনিফার জন
* অ্যালিসন এম. জিঞ্জেরাস

## ল
* ক্যাসান্দ্রা এল. ল্যাঙ্গার
* তেরেসা দে লরেতিস
* এস্টেলা লাউটার
* লুসি আর. লিপার্ড

## ম
* এলিজাবেথ এ. ম্যাকগ্রেগর
* প্যাট্রিসিয়া ম্যাথিউজ
* মার্শা মেস্কিমন
* দানিয়েলা মন্ডিনি

## ন
* সিনথিয়া নাভারেত্তা
* লিন্ডা নকলিন

## ও
* গ্লোরিয়া ফেমান ওরেনস্টাইন
* ভ্যাল এ. ওয়ালশ
* জ্যানেট ওলফ

## প
* রোজসিকা পার্কার
* গ্রিসেলদা পোলক

## র
* আর্লেন রেভেন
* অ্যামি রিচার্ডস
* মোইরা রথ

## স
* ক্রিস্টিন স্টাইলস
* লোয়ারি স্টোকস সিমস

## ত
* গিলানে তাওয়াদ্রোস

## ভ
* লিয়া ভার্জিনে
* লিস ভোগেল

## সূত্র

বিষয়শ্রেণী:শিল্প সমালোচক
বিষয়শ্রেণী:নারীবাদ
বিষয়শ্রেণী:নারীদের তালিকা
ডায়ান এলাম

**ডায়ান মিশেল এলাম** (জন্ম: ১৭ এপ্রিল, ১৯৫৮) হলেন একজন আমেরিকান নারীবাদী লেখক। তাঁর লেখা কিছু বই হল *ফেমিনিজম অ্যান্ড ডিকনস্ট্রাকশন: মিস. এন আবিমে* (১৯৯৪),, *রোম্যান্সিং দ্য পোস্টমডার্ন* (১৯৯২)। এছাড়া তিনি রবিন উইগম্যানের সাথে *ফেমিনিজম বিসাইড ইটসেলফ* (১৯৯৫)  সহ-সম্পাদনা করেছেন।

তার কাজে একটি পুনরাবৃত্ত বিষয় হল নারীর পূর্ণাঙ্গ এবং সুনির্দিষ্ট প্রতিনিধিত্বের সম্ভাবনার বিরুদ্ধে যে যুক্তি আছে তাকে নিয়ে।

## জীবন
এলাম ১৭ এপ্রিল, ১৯৫৮ সালে রিভারসাইড, ক্যালিফোর্নিয়ায় জন্মগ্রহণ করেন। তিনি ডগলাস ব্র্যাডলি এবং লেসলি জে. (পারম্যান) এলামের কন্যা।

এলাম ১৯৮০ সালে কেনিওন কলেজে ভর্তি হন, ১৯৮৪ সালে ব্রাউন ইউনিভার্সিটি থেকে মাস্টার অব আর্টস ডিগ্রি অর্জন করেন, এবং ১৯৮৮ সালে ব্রাউন ইউনিভার্সিটি থেকেই ডক্টর অব ফিলোসফি ডিগ্রি লাভ করেন। এলাম কার্ডিফ ইউনিভার্সিটিতে ইংরেজি সাহিত্য ও সমালোচনামূলক এবং সাংস্কৃতিক তত্ত্বের অধ্যাপক ছিলেন। ইন্ডিয়ানা ইউনিভার্সিটিতে ১৯৯০-এর দশকে এবং ব্রিন মওর কলেজে পেনসিলভানিয়ায় অধ্যাপক ছিলেন। ১৯৯৪ সালে একটি বিমান দুর্ঘটনায় তার স্বামী বিল রিডিংস, যিনি ইউনিভার্সিটি ডি মন্ট্রিলে কম্প্যারেটিভ লিটারেচার-এর অধ্যাপক ছিলেন, মৃত্যুবরণ করেন।

## রচনা
*ডায়ান এলাম; রবিন উইগম্যান, *ফেমিনিজম বিসাইড ইটসেলফ* নিউ ইয়র্ক; লন্ডন : রাউটলেজ, ১৯৯৫। 
* *রোম্যান্সিং দ্য পোস্টমডার্ন*, লন্ডন; নিউ ইয়র্ক : রাউটলেজ, ১৯৯২। 
* *ফেমিনিজম অ্যান্ড ডিকনস্ট্রাকশন : মিস. এন আবিমে*, লন্ডন; নিউ ইয়র্ক : রাউটলেজ, ১৯৯৪। 

## তথ্যসূত্র

## বহিঃসংযোগ
*গোর্টন, ক্রিস্টিন। ডায়ান এলামের কাজ , ১৯৯৯। ২০০৭ সালের ২৭ জুন তারিখে প্রাপ্ত।
*কালচার মেশিন: কন্ট্রিবিউটরদের প্রোফাইল

বিষয়শ্রেণী:কার্ডিফ ইউনিভার্সিটির শিক্ষক
বিষয়শ্রেণী:ব্রিন মওর কলেজের শিক্ষক
বিষয়শ্রেণী:আমেরিকান ফেমিনিস্ট লেখক
বিষয়শ্রেণী:ইন্ডিয়ানা ইউনিভার্সিটির শিক্ষক
বিষয়শ্রেণী:বেঁচে থাকা ব্যক্তি
বিষয়শ্রেণী:১৯৫৮-এ জন্ম
বিষয়শ্রেণী:পোস্টমডার্ন ফেমিনিস্ট
বিষয়শ্রেণী:কার্ডিফ_বিশ্ববিদ্যালয়ের_শিক্ষায়তনিক
জেসি ফারগুসন

**জেসি ফারগুসন** ছিলেন একজন স্কটিশ মহিলা ভোটাধিকার কর্মী। তিনি ভাড়া ধর্মঘটে সক্রিয় ভূমিকা পালন করেছিলেন এবং গ্লাসগো শাখার ওয়ার্কার্স সাফ্রেজ ফেডারেশন প্রতিষ্ঠিত হওয়ার সময় এর সেক্রেটারি ছিলেন।

## সক্রিয়তা
ফারগুসন ১৯১৫ সালে গ্লাসগোতে ভাড়া ধর্মঘটের পেছনে অন্যতম নেত্রী ছিলেন। ধর্মঘটের আগে গ্লাসগো উইমেন'স হাউজিং অ্যাসোসিয়েশন প্রতিষ্ঠিত হয়েছিল। এর সাথে ফারগুসন সক্রিয়ভাবে যুক্ত ছিলেন। ধর্মঘটটি সফল ছিল। এর ফলে ভাড়া সীমাবদ্ধতা আইন পাস হয় এবং এটি বলেছিল যে সম্পত্তির মান বৃদ্ধি না পেলে, ১৯১৪ সালের স্তরের উপরে ভাড়া বৃদ্ধি করা যাবে না।

## সূত্র

বিষয়শ্রেণী:স্কটিশ মহিলা ভোটাধিকার কর্মীরা
বিষয়শ্রেণী:২০শ শতাব্দীর স্কটিশ নারী
বিষয়শ্রেণী:জন্মের বছর অনুপস্থিত
বিষয়শ্রেণী:মৃত্যুর সাল অনুপস্থিত
বিষয়শ্রেণী:ব্রিটিশ আবাসিক অধিকার আন্দোলনকারীরা
বিষয়শ্রেণী:ব্রিটিশ নারী সক্রিয়কর্মী
শিব খেরা

**শিব খেরা** একজন ভারতীয় লেখক, অ্যাক্টিভিস্ট এবং প্রেরণামূলক বক্তা, তাঁর বই *ইউ ক্যান উইন*-এর জন্য সবচেয়ে বেশি পরিচিত। তিনি ভারতে বর্ণ-ভিত্তিক সংরক্ষণের বিরুদ্ধে আন্দোলন শুরু করেন, কান্ট্রি ফার্স্ট ফাউন্ডেশন নামে একটি সংস্থা প্রতিষ্ঠা করেন।

## তথ্যসূত্র

## বহিঃসংযোগ

* Official website

বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ব্যবসায়িক বক্তা
বিষয়শ্রেণী:ধানবাদ জেলার ব্যক্তি
বিষয়শ্রেণী:ঝাড়খণ্ডের সক্রিয়কর্মী
বিষয়শ্রেণী:ঝাড়খণ্ডের লেখক
বিষয়শ্রেণী:ভারতীয় প্রেরণাদায়ী বক্তা
গ্রিসে ইসলাম

**গ্রিসে ইসলাম** খ্রিস্টধর্মের পর দ্বিতীয় বৃহত্তম ধর্ম। এর মোট জনসংখ্যার ২% নিজেদের ইসলামের অনুসারী হিসেবে পরিচয় দেয়।  গ্রীসে দুটি স্বতন্ত্র সম্প্রদায়ের মুসলমান বসবাস করে; উসমানীয় সাম্রাজ্যের সময় থেকে গ্রীসে বসবাসকারী মুসলিমরা (প্রাথমিকভাবে পূর্ব ম্যাসেডোনিয়া ও থ্রেসে) এবং ২০শ শতকের শেষে প্রধানত এথেন্স ও থেসালোনিকিতে আসা অভিবাসী মুসলিমরা। বর্তমানে গ্রিসের মুসলমানরা মূলত পশ্চিম এশিয়া (সিরিয়া, ইরাক, ইরান, ফিলিস্তিন), বলকান অঞ্চল (তুরস্ক, আলবেনিয়া), উত্তর আফ্রিকা (মরক্কো, আলজেরিয়া, লিবিয়া, মিশর) এবং দক্ষিণ এশিয়া  (আফগানিস্তান, পাকিস্তান) থেকে আসা অভিবাসী।

## স্থানীয় মুসলিম

গ্রিসের মুসলমানরা বিভিন্ন জাতিগত, ভাষাগত এবং সামাজিক পরিচয়ের মানুষদের নিয়ে গঠিত। এদের মধ্যে রয়েছে পোমাক; যারা মূলত পশ্চিম থ্রেসের রোডোপি পর্বতমালায় বসবাসকারী একটি মুসলিম জনগোষ্ঠী; তুর্কি জাতিগোষ্ঠী, যারা পশ্চিম থ্রেসে বসবাসকারী তুর্কি ভাষাভাষী মুসলিম এবং নিজেদের তুর্কি সংখ্যালঘু হিসেবে পরিচয় দেয়; রোমানি মুসলিম, যদিও গ্রিসের অধিকাংশ রোমানি জনগোষ্ঠীয় খ্রিস্টান, তবে থ্রেসের রোমানিরা প্রধানত মুসলমান এবং গ্রিক মুসলমান, যারা মূলত ১৭শ ও ১৮শ শতকে ইসলাম গ্রহণ করেছিল। তারা বিশেষত ক্রিট, ইপিরাস ও গ্রিক ম্যাসিডোনিয়ার গ্রিক বংশোদ্ভূত মুসলমান।  
[সংযোগ=https://en.wikipedia.org/wiki/File:20050327_25_March_Greek_national_day_Mufti_Meco_Cemali.jpg|থাম্ব|২৫ মার্চ গ্রীক জাতীয় দিবসে [মুফতি মেকো জেমালি।]]
১৯২৩ সালের গ্রিস-তুরস্ক জনসংখ্যা বিনিময় চুক্তির ফলে গ্রিসের অধিকাংশ মুসলিমকে তুরস্কে পাঠানো হয় এবং তুরস্কের খ্রিস্টানদের গ্রিসে আনা হয়। তবে পশ্চিম থ্রেসের মুসলিমরা এই বিনিময়ের আওতার বাইরে ছিল; তাই তারা গ্রিসে রয়ে যায়। অন্যদিকে গ্রিক মুসলমানদের স্থানান্তর ঘটে; বিশেষ করে ইপিরাস, ম্যাসিডোনিয়া ও উত্তর গ্রিসের অধিকাংশ মুসলিমকে তুরস্কে যেতে বাধ্য করা হয়। পূর্ব গ্রিক ম্যাসিডোনিয়ার ভাল্লাহাদেস সম্প্রদায়ও তুরস্কে চলে যেতে বাধ্য হয়, যারা গ্রিক ভাষাভাষী মুসলমান ছিল। 

গ্রিস সরকার পশ্চিম থ্রেসের তুর্কি ভাষাভাষী মুসলিমদের আলাদা *তুর্কি সংখ্যালঘু* হিসেবে স্বীকৃতি দেয় না; বরং তারা একত্রে গ্রিক মুসলিম সংখ্যালঘু বলে বিবেচিত হয়। এর প্রধান উদ্দেশ্য হল, তাদের ওসমানীয় শাসনামলে ধর্মান্তরিত গ্রিক মুসলিম হিসেবে চিত্রিত করা, যাতে ভবিষ্যতে পশ্চিম থ্রেসকে তুরস্কের সাথে যুক্ত করার দাবি প্রতিরোধ করা যায়। ডোডেকানিজ দ্বীপপুঞ্জের (বিশেষ করে রোডস ও কস দ্বীপ) মুসলিমরাও ১৯২৩ সালের জনসংখ্যা বিনিময়ের বাইরে ছিল। কারণ তখন অঞ্চলটি ইতালির নিয়ন্ত্রণে ছিল। এখানে প্রায় ৩,০০০ মুসলমান বাস করে, যাদের মধ্যে কিছু তুর্কিভাষী এবং কিছু ক্রিটের মুসলিমদের বংশধর, যারা সাধারণত গ্রিক ভাষায় কথা বলে। 

গ্রিসে মুসলিম জনসংখ্যা দুটি ভাগে বিভক্ত; স্বীকৃত মুসলিম সংখ্যালঘু (প্রধানত পশ্চিম থ্রেসে) ৯৮,০০০ থেকে ১,৪০,০০০ (মোট জনসংখ্যার ০.৯% থেকে ১.২%) এবং অনথিভুক্ত মুসলিম অভিবাসী (মূলত আলবেনিয়া ও মধ্যপ্রাচ্য থেকে আসা অভিবাসী) ২,০০,০০০ থেকে ৫,০০,০০০, যাদের বেশিরভাগ এথেন্সে বসবাস করে। 

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:ইউরোপে ইসলাম
ডিসি ইকোপার্ক, সাতক্ষীরা

**ডিসি ইকোপার্ক, সাতক্ষীরা** সাতক্ষীরা জেলার সদরের বাকালে অবস্থিত একটি মনমুগ্ধকর দর্শনীয় স্থান। এটি সর্বমোট ৫.৮০ একর জমির উপরে অবস্থিত। ইকোপার্কটি প্রতিষ্ঠিত হয় ২০১৮ সালে।

## বিবরণ
ডিসি ইকোপার্ক সাতক্ষীরা সদরের বাকালে অবস্থিত একটি মনমুগ্ধকর দর্শনীয় স্থান। এটি সর্বমোট ৫.৮০ একর জমির উপরে অবস্থিত। ডিসি ইকোপার্ক প্রতিষ্ঠিত হয় ১ জানুয়ারী, ২০১৮ সালে। এই ইকোপার্কের প্রধান আকর্ষনসমুহের মধ্যে উল্লেখযোগ্য হুলোঃ শিশুদের জন্য আলাদা শিশু কর্ণার, পার্কের লেকে নৌকা ভ্রমনের সুযোগ, চিংড়ী চত্ত্বর, সাঁতার  কাটার জন্য প্লাটফর্ম। নির্ণেয়মান সুবিধাসমুহ হলোঃ শিশুদের খেলার মাঠ (শিশুপার্ক), বিশ্রামাগার, টয়লেট ইত্যাদি। এছাড়া পরিকল্পনাধীন উদ্যোগের মধ্যে অন্যতম হলোঃ শিশুদের জন্য আলাদা কর্ণার, ভাসমান রেস্তোরা, আধুনিক বিশ্রামাগার, ওয়াকওয়ে, মাঠ ভরাট কাজ, রেস্টুরেন্ট।

## তথ্যসূত্র

বিষয়শ্রেণী:সাতক্ষীরা জেলার দর্শনীয় স্থান
আলবার্টিনা দে ওলিভেইরা কস্তা

**আলবার্টিনা দে ওলিভেইরা কস্তা** হলেন একজন ব্রাজিলীয় সমাজবিজ্ঞানী, সম্পাদক, তাত্ত্বিক এবং নারীবাদী আন্দোলনকর্মী। তিনি কার্লোস চাগাস ফাউন্ডেশন এর সদস্য এবং ব্রাজিলে মহিলাদের অধ্যয়নের সঙ্গে সম্পর্কিত বিষয়গুলোর প্রধান গবেষকদের একজন। কস্তা সাও পাওলো বিশ্ববিদ্যালয় থেকে সামাজিক বিজ্ঞানে স্নাতক ডিগ্রি অর্জন করেছেন। তিনি জাতীয় মহিলা অধিকার কাউন্সিলের সদস্য এবং *কাদার্নোস দে পেসকুইসা* পত্রিকার সম্পাদক। তিনি *রেভিস্টা এস্টুডোস ফেমিনিস্টাস* এবং *কাদার্নোস পাগু*তে সহযোগিতা করেছেন এবং *[[ইন্টারন্যাশনাল জার্নাল অফ হিউম্যান রাইটস]]* এর নির্বাহী কমিটির সদস্য ছিলেন।

## নির্বাচিত কাজ
* *মেমোরিয়াস দাস মুলেরেস ডো এক্সিলিও : অব্রা কোলেটিভা* (১৯৮০)
* *মেমোরিয়াস ডো এক্সিলিও* (১৯৮০)
* *এ ভিআভেল ও ফেমিনিসমোস নোস ট্রপিকোস?* (১৯৮৮)
* *রেবেলদিয়া এ সুবমিসাও : স্টুডিওস সাব্রে কন্ডিসাও ফেমিনিনা* (সঙ্গে মারিয়া ক্রিস্টিনা আ ব্রুশিনি এবং ফাউন্ডাসাও কার্লোস চাগাস; ১৯৮৯)
* *ও আকেসো দাস মুলেরেস আ সিদাদানিয়া : কুয়েস্টোয়েস এম আবের্তো* (১৯৯১)
* *জেন্ডের ও ইউনিভার্সিডাডে* (সঙ্গে এভা অল্টারম্যান ব্লে; ১৯৯২)
* *ওস কাদার্নোস দে পেসকুইসা এ আ কনসোলিদাসাও দোস স্টুডিওস দে জেন্ডেরো* (সঙ্গে ক্রিস্টিনা ব্রুশিনি; ১৯৯২)
* *উমা কোয়েস্টাও দে জেন্ডেরো* (সঙ্গে মারিয়া ক্রিস্টিনা আ ব্রুশিনি; ১৯৯২)
* *এন্ট্রে আ ভার্তু এ ও সিকাদো* (সঙ্গে মারিয়া ক্রিস্টিনা আ ব্রুশিনি; ১৯৯২)
* *আলটেরনাটিভাস এসকাসাস : সাউদে, সেক্সুয়ালিদাদে ই রিপ্রোডুকাও না আমেরিকা লাতিনা* (সঙ্গে টিনা আমাদো; ১৯৯৪)
* *ওস এসটুডিওস দা মুলহের নো ব্রাজিল ও আ এস্ট্রাটেজিয়া দা কর্ডা বামবা* (১৯৯৪)
* *প্রোটাগোনিস্তাস ও কোআদিজুন্তেস : কার্লোটা ইওস এসটুডিওস ফেমিনিস্টাস* (১৯৯৬)
* *ডিরেইটোস তারদিওস : সাউদে, সেক্সুয়ালিদাদে ই রিপ্রোডুকাও না আমেরিকা লাতিনা* (১৯৯৭)
* *উমা হিস্টোরিয়া পারা কন্টার : আ পেসকুইসা না ফাউন্ডাসাও কার্লোস চাগাস* (সঙ্গে আঙ্গেলা মারিয়া মার্টিনস এবং মারিয়া লোরা পুগলিয়েরি বারবোসা ফ্রাঙ্কো; ২০০৪)
* *রেভিস্টা এস্টুডিওস ফেমিনিস্টাস প্রিমেইরা ফেসে, লোকাসাও রিও দে জানেইরো* (২০০৪)
* *মেরকাডো দে ট্রাবালহো ই জেন্ডেরো : কমপারাসাওএস ইন্টারন্যাশিওনাইস* (সঙ্গে আদ্রিয়ানা ফনটেস; ২০০৮)

## তথ্যসূত্র

*
*
*

বিষয়শ্রেণী:ব্রাজিলীয় সমাজবিজ্ঞানী
বিষয়শ্রেণী:ব্রাজিলীয় মহিলা সমাজবিজ্ঞানী
বিষয়শ্রেণী:ব্রাজিলীয় সম্পাদক
বিষয়শ্রেণী:ব্রাজিলীয় মহিলা সম্পাদক
বিষয়শ্রেণী:ব্রাজিলীয় মহিলা লেখক
বিষয়শ্রেণী:ব্রাজিলীয় অ-কাল্পনিক লেখক
বিষয়শ্রেণী:ব্রাজিলীয় নারীবাদী লেখক
বিষয়শ্রেণী:ব্রাজিলীয় মহিলাদের অধিকার আন্দোলনকারী
বিষয়শ্রেণী:বছর জন্ম অনুপস্থিত (জীবিত ব্যক্তি)
বিষয়শ্রেণী:সাও পাওলো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জন্মস্থল অনুপস্থিত (জীবিত ব্যক্তি)
অ্যাডেলাইট এর্নরুথ

__NOTOC__
**লোভিসা অ্যাডেলাইড এর্নরুথ** (১৭ জানুয়ারি ১৮২৬ – ৩১ মে ১৯০৫) একজন ফিনিশ নারীবাদী এবং লেখক ছিলেন। অ্যাডেলাইড এর্নরুথ নাস্তোলাতে জন্মগ্রহণ করেন এবং তিনি এক অভিজাত পরিবারের ১৬টি সন্তানের মধ্যে একজন। তিনি গুস্তাফ আদলফ এর্নরুথের কন্যা, যিনি ফিনিশ যুদ্ধের এক নায়ক ছিলেন। জন ক্যাসিমির এর্নরুথ ছিলেন তার ভাই। অ্যাডেলাইড এর্নরুথ কখনও বিবাহ করেননি এবং তার জীবন উৎসর্গ করেন মহিলাদের এবং দুঃস্থদের সাহায্য করতে।

তিনি ছিলেন ফিনিশ নারীসমাজের প্রতিষ্ঠাতা। এটি ছিল ফিনল্যান্ডে মহিলাদের ভোটাধিকার অর্জনের জন্য প্রথম সংগঠন। তিনি ১৮৮৪ সালে এবং ১৮৯২ সালের পর পর্যন্ত হেলসিঙ্কিতে কুইনোসাক্সফোর্নিং (নারীসামাজিক অ্যাসোসিয়েশন) এর সঙ্গেও সক্রিয় ছিলেন। হেলেনা ওয়েস্টারমার্ক তাকে "ফিনল্যান্ডের প্রথম নারী সাংবাদিক" বলে আখ্যায়িত করেছিলেন।

অ্যাডেলাইড এর্নরুথ ১৮৬৯ সালে মহিলাদের ভোটাধিকার প্রস্তাব করেছিলেন।

তার সমাজসেবী জীবন এবং কবিতা লেখার পাশাপাশি, অ্যাডেলাইড এর্নরুথ তার প্রায়ই ভ্রমণের বিবরণও লিখেছেন।

## ঐতিহ্য
এর্নরুথের জীবন হেলেনা ওয়েস্টারমার্ক দ্বারা "অ্যাডেলাইড এর্নরুথ" বইয়ে দলিলভুক্ত হয়েছে।

## গ্রন্থপঞ্জি
### কবিতা
**সাগর ওচ মিনেন* (১৮৬৩)
**গ্রাসপারভেন* (১৮৬৮)

### উপন্যাস
**বিল্ডার উর ফ্যামিলজেক্রেটসার্না ই ফিনল্যান্ড* (১৮৬৬; *ফিনল্যান্ডের জীবন থেকে ছবি*)
**ব্লান্ড ফ্যাটিগা ওচ রিকা* (১৮৮৭; *ধনী এবং দরিদ্রের মধ্যে*)
**ডাগমার: এন হভারডাহিস্টোরিয়া* (১৮৭০; *ডাগমার: একটি দৈনন্দিন গল্প*)
**টাইডেন গোর ওচ ভি মেড ডেন* (১৮৭৮; *সময় চলে যায় এবং আমরা তার সঙ্গে চলে যাই*)
**হভারডাহসলিভেট স্কুগগর ওচ ডাগার* (১৮৮১; *দৈনন্দিন জীবনের ছায়া এবং আলো*)

### রাজনৈতিক
**আই ডাগেন্স ইনট্রেসান্ট সামহাল্লসফ্রাগোর, রস্ট ফ্রান এন ইক্কি রস্টহারটিগাদ* (১৮৮২; *আজকের দিনে আকর্ষণীয় সামাজিক প্রশ্ন: কাউকে ভোট দিন যাকে ভোট দেওয়ার অধিকার নেই*)

### ভ্রমণ গ্রন্থ
**টভা ফিন্সকর্স লুস্টভান্ড্রিংগার ই ইউরোপা ওচ আফ্রিকা আর্না ১৮৭৬–৭৭ ওচ ১৮৮৪* (১৮৮৬; *দুটি ফিনল্যান্ডি মহিলার আনন্দময় ভ্রমণ ইউরোপ এবং আফ্রিকায়, ১৮৭৬–৭৭ এবং ১৮৮৪*)
**রেসোর ই অরেন্টেন* (১৮৯০; *অরেন্টে ভ্রমণ*)

## তথ্যসূত্র

## আরও পড়ুন
* 
**
* 

## বহির্ভুত লিঙ্ক
* Ehrnrooth, অ্যাডেলাইড in *বায়োগ্রাফিক্স লেক্সিকন ফর ফিনল্যান্ড* .
* Ehrnrooth, অ্যাডেলাইড in *আপসলাগসভার্কেট ফিনল্যান্ড* .

বিষয়শ্রেণী:১৮২৬-এ জন্ম
বিষয়শ্রেণী:১৯০৫-এ মৃত্যু
বিষয়শ্রেণী:নাস্তোলা থেকে লোক
বিষয়শ্রেণী:গ্র্যান্ড ডাচি অফ ফিনল্যান্ডের লেখক
বিষয়শ্রেণী:সুইডিশ-ভাষী ফিনল্যান্ডির
বিষয়শ্রেণী:ফিনল্যান্ডের নারীবাদী
বিষয়শ্রেণী:ফিনল্যান্ডের নারী অধিকার কর্মী
বিষয়শ্রেণী:১৯শ শতাব্দীর ফিনল্যান্ডের অভিজাত
বিষয়শ্রেণী:১৯শ শতাব্দীর ফিনল্যান্ডের লেখক
বিষয়শ্রেণী:১৯শ শতাব্দীর ফিনল্যান্ডের নারী লেখক
বিষয়শ্রেণী:১৯শ শতাব্দীর ফিনল্যান্ডের সাংবাদিক
বিষয়শ্রেণী:২০শ শতাব্দীর ফিনল্যান্ডের অভিজাত
বিষয়শ্রেণী:১৯শ শতাব্দীর নারী সাংবাদিক
ওলগা স্কাবেয়েভা

**ওলগা ভ্লাদিমিরোভনা স্কাবেয়েভা**  (  : Ольга Владимировна Скабеева; জন্ম ১১ ডিসেম্বর ১৯৮৪&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (February 2025)">তথ্যসূত্র প্রয়োজন</span>]]* &#x5D; ) একজন রাশিয়ান টেলিভিশন উপস্থাপক এবং রাজনৈতিক ভাষ্যকার, যাকে সাধারণত একজন সরকারি প্রচারক হিসাবে বর্ণনা করা হয়।  রাশিয়ান বিরোধী দলের সমালোচনা করার কারণে স্কাবেয়েভা "পুতিন টিভির আয়রন ডল" ডাকনাম পেয়েছিলেন। 
## টীকা

## তথ্যসূত্র

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রুশ জাতীয়তাবাদী
বিষয়শ্রেণী:রুশ টেলিভিশন ব্যক্তিত্ব
বিষয়শ্রেণী:সেন্ট পিটার্সবার্গ রাষ্ট্রীয় বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর রুশ সাংবাদিক
বিষয়শ্রেণী:রুশ নারী টেলিভিশন ব্যক্তিত্ব
জিয়া লিসা

**জিয়া লিসা** () একজন রুশ পর্নোগ্রাফিক অভিনেত্রী ও ইরোটিক মডেল। তিনি ২০২০ সালে সেরা নারী অভিনয়শিল্পী বিভাগে এক্সবিজ পুরস্কারসহ বহু পুরস্কার অর্জন করেছেন। 

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:রুশ পর্নোগ্রাফিক চলচ্চিত্র অভিনেত্রী
বিষয়শ্রেণী:রুশ নারী প্রাপ্তবয়স্ক মডেল
লিলি সোবিয়েস্কি

**লিলিয়ান রুদাবেট গ্লোরিয়া এলসভেটা** " **লিলি** " **সোবিয়েস্কি** (জন্ম ১০ জুন ১৯৮৩)    একজন আমেরিকান শিল্পী এবং অবসরপ্রাপ্ত অভিনেত্রী। কিশোর বয়সে তিনি *ডিপ ইমপ্যাক্ট* (১৯৯৮), *নেভার বিন কিসড*, *[[আইজ ওয়াইড শাট]]* (উভয়ই ১৯৯৯), *হিয়ার অন আর্থ* (২০০০), *জয় রাইড* এবং *দ্য গ্লাস হাউস* (উভয়ই ২০০১) এর মতো চলচ্চিত্রে অভিনয় করে খ্যাতি অর্জন করেন। 

টেলিভিশন চলচ্চিত্র *জোয়ান অফ আর্ক* (১৯৯৯) -এ নাম চরিত্রে অভিনয়ের জন্য তিনি এমি এবং গোল্ডেন গ্লোব পুরস্কারের মনোনয়ন পান এবং এনবিসির মিনিসিরিজ *আপরাইজিং* (২০০১) -এ অভিনয়ের জন্য আরও একটি গোল্ডেন গ্লোব মনোনয়ন পান। ২০১২ সালে অবসর গ্রহণের আগ পর্যন্ত সোবিস্কি চলচ্চিত্র এবং টেলিভিশনে কাজ চালিয়ে যান, এরপর তিনি তার সন্তানদের এবং শিল্পকলার কর্মজীবনের দিকে মনোনিবেশ করেন।

## টীকা

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ব্রুকলিনের অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:ওলন্দাজ বংশোদ্ভূত মার্কিন ব্যক্তি
বিষয়শ্রেণী:ফরাসি বংশোদ্ভূত মার্কিন ব্যক্তি
বিষয়শ্রেণী:পোলীয় বংশোদ্ভূত মার্কিন ব্যক্তি
বিষয়শ্রেণী:সুইজারল্যান্ডীয় বংশোদ্ভূত মার্কিন ব্যক্তি
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:২১শ শতাব্দীর মার্কিন নারী শিল্পী
বিষয়শ্রেণী:মার্কিন আশকেনাজি ইহুদি
বিষয়শ্রেণী:ইহুদি মার্কিন অভিনেত্রী
বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:২১শ শতাব্দীর মার্কিন শিল্পী
বিষয়শ্রেণী:আপার ইস্ট সাইডের ব্যক্তি
বিষয়শ্রেণী:মার্কিন ইহুদি অভিনেত্রী
ট্যামি ব্রুস

**ট্যামি কে. ব্রুস** (জন্ম: ২০ আগস্ট, ১৯৬২) একজন আমেরিকান রক্ষণশীল  রেডিও উপস্থাপক, লেখক এবং রাজনৈতিক ভাষ্যকার। তিনি দ্বিতীয় ট্রাম্প প্রশাসনে মার্কিন যুক্তরাষ্ট্রের পররাষ্ট্র দপ্তরের মুখপাত্র হিসেবে দায়িত্ব পালন করেন। 
## তথ্যসূত্র

বিষয়শ্রেণী:মার্কিন নারী
বিষয়শ্রেণী:মার্কিন লেখক